BESPLATNA KARTA ZA SREĆU: Otvorena 14. Međunarodna izložba „Grad muzej železnice“ | Novosti.RS\nBESPLATNA KARTA ZA SREĆU: Otvorena 14. Međunarodna izložba „Grad muzej železnice“\nutorak, 15. 09. 2020. u 13:39\nLINIJA, oblik, forma, tekstura, belina mermera, rustičnost metala žive u koegzistenciji, dopunjavaju životna i vizuelna značenja, simboliku izloženih radova i senzibiliteta autora ovih radova.\nUmetnost putuje, ovo je besplatna karta za sreću, a oči publike mogu da uživaju i prelaze put od realizma, asocijativne umetnosti, apstraktne forme, fotografije i skulpture. Ovako je predsednica Likovnog kluba „Svetlost“ i član Organizacionog odbora mr vajarstva Sanja Mikić ocenila radove 14. međunarodne izložbe „Grad muzej železnice“, otvorene sinoć u Kulturno-turističkom centru „Stefan Nemanja“ u Lapovu.\nPrvo mesto u kategoriji slikarstvo pripalo je Maji Veseli za sliku „Stihija“, druga nagrada pripala je Predragu Nediću, autoru slike „Utočište“, a treća Ljiljani Kostić, za sliku „Pucanj. Autor pobedničke fotografije, „Stara kuća“, je Nenad Karapavlović, drugo mesto pripalo je Snežani Popović za fotografiju „Most“, a treće Vojislavu Lukoviću za fotografiju „Svetlost“.\nDirektorka ove ustanove kulture Dejana Banković dodala je da izložba takmičarskog karaktera i jedna je od retkih izložbi na međunarodnom nivou koja se organizuje u tri kategorije: slikarstvo, vajarstvo i fotografija. Dok su ranijih godina učestvovali autori iz brojnih zemalja, pa čak i iz Egipta i Indije, zbog pandemije korona virusa ove godine pristigla su 42 rada iz Srbije i Slovenije. Izložba se organizuje od 2007. godine, dve godine nakon što je SO Lapovo donela odluku o proglašenju Lapova za Grad muzej železnice, od kada je opština i pokrovitelj ove kulturne manifestacije.\n- Žao mi je što ova renomirana manifestacija nije imala raznovrsnije umetničke obrise, ali pristigli radovi pokazuju da su umetnici u njih utkali svoje doživljaje i emocije – ocenio je predsednik opštine Lapovo Boban Miličić, član počasnog odbora izložbe.\nLapovo Međunarodna izložba „Grad muzej železnice“ Kulturno-turistički centar


Novine u predlogu nacrta zakona o zaštiti od požara - Gradjevinarstvo.rs\n28.10.2009. | Ivan Zarev\nprevaziđenost društveno-organizacionih oblika starog zakona\nintencija da se stepen zaštite života i materijalnih dobara podigne na viši nivo\npribližavanje zakonskoj regulativi razvijenih zemalja i zemalja u okruženju\nusklađivanje sa odredbama drugih zakona sa kojima Zakon o zaštiti od požara na neposredan način ima dodirnih elemenata\nuređenje u oblasti projektovanja, izvođenja i održavanja sistema za zaštitu od požara\nmogućnost novog načina organizovanja vatrogasnih jedinica, itd.\nNovim nacrtom Zakona obuhvaćen je skup svih elemenata koji se odnose, pre svega, na normativno uređenje, upravni postpuak u nadzoru, organizaciono-tehničku strukturu pravnih lica, obrazovno-vaspitne elemente, planiranje. finansiranje, otkrivanje i gašenje požara, spasavanje ljudi i imovine, utvrđivanje i otklanjanje uzroka požara i eksplozija i dr.\nIdeja novog Zakona je da se sistem zaštite od požara ostvari kroz organizovanje i pripremanje subjekata zaštite od požara, obezbeđivanjem uslova za sprovođenje zaštite od požara, preduzimanjem mera i radnji za zaštitu i spasavanje ljudi, materijalnih dobara i životne sredine u požarima i nadzorom nad primenom mera zaštite od požara.\nU skladu sa navedenim načinom funkionisanja sistema zaštite od požara Nacrtom zakona definisane su i odgovarajuće obaveze u smislu sprovođenja njegovih odredaba, počevši od jedinica lokalne samouprave pa do pojedinaca.\nPrvi put se ovim Nacrtom Zakona o zaštiti od požara definišu i načela i to:\nNovinu u predlogu Nacrta Zakona o zaštiti od požara, u delu koji se odnosi na planiranje i organizovanje zaštite od požara, čini i strategija zaštite od požara koju će prema ovom nacrtu, a nakon usvajanja Zakona, donositi Vlada Republike Srbije za period od najmanje pet godina. Ovu strategiju bi sadržajno činio opis i ocena stanja zaštite od požara, osnovni ciljevi i kriterijumi za sprovođenje zaštite od požara u celini, sa prioritetnim merama, uslovi za primenu najpovoljnijih privrednih, tehničkih, tehnoloških, ekonomskih i drugih mera za zaštitu od požara, zatim dugoročne i kratkoročne mere za sprečavanje izbijanja, ublažavanje posledica požara i kontrolu sprovođenja mera zaštite od požara, kao i način obezbeđivanja odgovarajućih sredstava.\nU okviru planiranja i organizovanja zaštite od požara predviđeno je i donošenje sanacionih planova, kako od strane države i pravnih lica, tako i od jedinica lokalne samouprave. U okviru ovog dela predviđeno je i donošenje Sanacionog plana Republike Srbije u slučajevima kada posledice požara prevazilaze mogućnosti za saniranje lokalne samouprave i kada opasnost od požara ugrožava prostor i objekte od izuzetnog značaja za Republiku Srbiju.\nU pomenutom delu Nacrta Zakona o zaštiti od požara (Planiranje i organizovanje zaštite od požara definisani su poslovi organizovanja, planiranja i sprovođenja zaštite od požara od strane Ministarstva unutrašnjih poslova. Akcenat ovog dela sadržaja Nacrta definisan je u primeni međunarodnih standarda u oblasti zaštite od požara, nadzoru, stručnom osposobljavanju, izradi Strategije i Akcionog plana i dr.\nNacrtom Zakona o zaštiti od požara utvrđena je i nova klasifikacija objekata, zemljišta i delatnosti. Predviđene su ukupno tri kategorije ugroženosti od požara, za razliku od četiri koje predviđa sadašnji zakon. Prema ugroženosti od požara definisane su tri kategorije i to:\nprva kategorija ili visoki rizik od izbijanja požara\ndruga kategorija ili povećani rizik od izbijanja požara\ntreća kategorija ili izvesni rizik od izbijanja požara.\nU skladu sa stepenom ugroženosti, definisane su i obaveze pravnih lica u smislu podzakonskih akata, unutrašnje organizacije i tehničke opremljenosti. Prvi put se uvodi i pojam Pravila zaštite od požara, koja obuhvataju organizaciju tehnoloških procesa, evakuaciju, zaštitu i osposobljavanje zaposlenih za sprovođenje zaštite od požara. U smislu navedenog, predviđena je obaveza skupština stanara, vlasnika, odnosno korisnika objekata, kako poslovnih, tako i industrijskih i javnih objekata, kao i objekata blokovskog tipa, podzemnih garaža i stambenih objekata, da donose pomenuta pravila.\nU delu Nacrta zakona koji se odnosi na mere zaštite od požara definisane su, slično starom zakonu, mere koje se utvrđuju prostornim i urbanističkim planovima, a novinu predstavljaju mere zaštite od požara u vidu koncepcije u idejnom projektu, koji kasnije predstavlja osnovu za izradu glavnih projekata. Novina koju nije sadržao stari zakon jeste i saglasnost i odobravanja lokacija za objekte koji služe za proizvodnju u vojne svrhe (namenska industrija).\nZa razliku od starog zakona, u delu koji se odnosi na projektovanje i izgradnju objekata gde se koncepcija zaštite od požara definisala kroz elaborat zaštite od požara, novim Zakonom o zaštiti od požara predviđa se i uvodi Glavni projekat zaštite od požara, sa propisanim sadržajem i licencom za lice koje ga izrađuje. U skladu sa uvođenjem ovakvog projekta, zakonom se predviđaju i posebna ovlašćenja za njegovu izradu koja će izdavati Ministarstvo unutrašnjih poslova, kao i licence za lica koja ga izrađuju.\nPosebno je interesantno reći da će pomenute licence, koje će izdavati Ministarstvo unutrašnjih poslova, dobijati lica koja imaju najmanje visoku stručnu spremu tehničkog smera, najmanje pet godina radnog iskustva na poslovima projektovanja mera zaštite od požara ili njihovog nadzora i položen stručni ispit iz oblasti zaštite od požara. Važno je apostrofirati ovu činjenicu s obzirom da za ovu oblast do sada nije bilo licenci.\nOdredbe novog zakona definišu i objekte za koje će se izdavati saglasnosti na projektnu dokumentaciju pri čemu je, po uzoru na novi Zakon o planiranju i izgradnji, izvršena podela nadležnosti tako da će se saglasnosti na projektnu dokumentaciju za određenu vrstu objekata davati sedištu Ministarstva (najsloženiji objekti).\nKada je u pitanju projektovanje i izvođenje posebnih sistema i mera zaštite od požara u objektima u kojima se proizvode, prerađuju i skladište zapaljive tečnosti i gasovi, eksplozivne i druge materije koje mogu dovesti do požara, predviđena su ovlašćenja za projektovanje i izvođenje posebnih sistema zaštite od požara.\nPod projektovanjem i izvođenjem posebnih sistema podrazumeva se:\nizrada i izvođenje stabilnih sistema za gašenje požara\nizrada i izvođenje stabilnih sistema za dojavu požara\nizrada i izvođenje stabilnih sistema za detekciju eksplozivnih gasova i para\nizrada analiza o zonama opasnosti (pare zapaljivih tečnosti, zapaljivi gasovi i eksplozivne prašine)\nprojektovanje i izvođenje električnih instalacija i uređaja za prostore ugrožene eksplozivnim atmosferama projektovanje i izvođenje sistema za odvođenje dima i toplote.\nU okviru Nacrta jasno su definisani objekti u kojima je obavezna ugradnja uređaja kojima se omogućava blagovremeno otkrivanje i javljanje požara, kao i objekti u kojima postoji obaveza ugradnje stabilnih sistema za gašenje požara, kao i vreme za njihovu periodičnu kontrolu. Zakonom se predviđa i posebno ovlašćenje za pravna lica koja se bave poslovima kontrole ovih uređaja.\nKada su u pitanju postupci oko izdavanja upotrebnih dozvola, predviđeno je da i dalje, kao i u starom zakonu, ostane obaveza kontrole (tehničkog prijema) sprovedenosti mera zaštite od požara, a u skladu sa ranije overenom tehničkom dokumentacijom.\nDeo novog Nacrta Zakona o zaštiti od požara predvideo je i pet članova koji regulišu zaštitu od požara na otvorenom prostoru, odnosno problematiku vezanu za obavljanje žetvenih radova i spaljivanje biljnih ostataka na otvorenom prostoru. Ovakvim odredbama nastojalo se da se u znatnoj meri preventivno utiče na požare koji se javljaju na otvorenom prostoru i koji mogu imati nesagledive posledice (pre svega po pitanju ugrožavanja šumskih kompleksa, objekata i ljudskih života). Poseban deo posvećen je uslovima koje moraju ispunjavati lica koja rade na poslovima zaštite od požara, psihofizičkim sposobnostima, školskoj spremi i godinama starosti.\nU delu koji se odnosi na nadzor nad sprovođenjem mera zaštite od požara definisana su ovlašćenja i poslovi inspektora Ministarstva unutrašnjih poslova. Prvi put jasno je definisana uloga inspektora u delu poslova koji se odnose na bršenje uviđaja, utvrđivanja uzroka požara i nadzor nad sprovođenjem mera zaštite od požara u objektima namenske industrije, a novinu predstavlja i nadzor nad građenjem objekata i saradnja sa projektantima u cilju obezbeđivanja adekvatnih tehnološko-tehničkih i organizacionih rešenja.\nKada je u pitanju deo zakona koji se odnosi na organizaciju vatrogastva, novinu predstavlja mogućnost da jedinice lokalne samouprave osnivaju profesionalne vatrogasne jedinice u slučajevima kada se obezbede odgovarajući uslovi, odnosno objekti za smeštaj ljudstva, oprema i tahnika, lično-zaštitna oprema i to u skladu sa važećim standardima i normama.\nPo prvi put se zakonski definiše i međunarodna pomoć, odnosno angažovanje vatrogasnih jedinica po ugovorima o međunarodnoj saradnji.\nNovim nacrtom Zakona o zaštiti od požara definisani su i izvori finansiranja, fond za zaštitu od požara, kao i obaveze osiguravajućih društava. U okviru ovog dela zakona propisani su i načini korišćenja fonda, njegovo funkcionisanje, organi fonda, upravni odbor i dr.\nU delu koji se odnosi na kaznene odredbe predviđene su znatne novčane kazne za pravna lica, odgovorna lica u pravnom licu i pojedince. Raspon novčanih kazni usaglašen je sa odredbama Zakona o prekršajima.\nPredlažući novi Zakon o zaštiti od požara predlagač, odnosno Ministarstvo unutrašnjih poslova - Sektor za vanredne situacije, težio je da se u svim prisutnim rizicima u praksi postigne što veća zaštita, odnosno sigurnost imovine i lica i, na osnovu dosadašnjih iskustava, prevaziđu problemi koji su se pojavljivali u praksi.\nTežište zakona je, kao što se iz iznetog može zaključiti, apostrofirano pre svega u nastojanju da se dobrom preventivnom zaštitom, od momenta gradnje objekata pa do njihovog izvođenja i eksploatacije, onemoguće požari i ekplozije, kao i da se dobrom opremljenošću i uvežbanošću vatrogasno-spasilačkih jedinica, kao i brzom intervencijom, spreči širenje eventualnih požara i time zaštite najveće vrednosti društva.\nUz donošenje, odnosno usvajanje novog zakona i odgovarajućih podzakonskih akata, kao i uz primenu evropskih standarda i propisa, smatramo da bi se u ovoj oblasti u potpunosti postigla dva ključna cilja, a to su dobro regulisana preventivna zaštita i mogućnost brzei adekvatne vatrogasno-spasilačke intervencije. Postizanjem ovih ciljeva građanima i vlasnicima imovine može se obezbediti maksimalna sigurnost i zaštita.\nAutor: Ivan Zarev, načelnik Uprave za preventivnu zaštitu Sektora za vanredne situacije Ministarstva unutrašnjih poslova Republike Srbije\nVažeći Zakon o zaštiti od požara možete pogledati na ovom linku (PDF) - http://www.mup.rs/cms/resursi.nsf/Zakon%20o%20zastiti%20od%20pozara-lat.pdf\nSuzbijanje požara Državne ustanove


OSM Televizija - Displaying items by tag: Aleksandar Vučić\nVučić: Očuvati demokratski poredak, mir i stabilnost\nPovodom događaja u Turskoj Vlada Srbije održala je sastanak sa premijerom Aleksandrom Vučićem. Održana je i sjednica Biroa za koordinaciju službi bezbjednosti Srbije. Nakon sastanka Vučić je održao pres konferenciju.\nGodinu dana od napada na premijera Srbije Aleksandra Vučića\nDanas se navršava godinu dana od pokušaja ubistva premijera Srbije Aleksandra Vučića u Potočarima kod Srebrenice. Uprkos činjenici da postoje dokazi, svjedoci i video-snimci, nikakva optužnica nije podignuta.\nVučić 1. jula čita ekspoze\nRasprava o izboru nove vlade Srbije počeće u srpskom parlamentu u petak, 1. jula, pišu beogradske "Večernje novosti".\nVučić-Kitarović: Početak otopljavanja odnosa Srbije i Hrvatske\nAleksandar Vučić i Kolinda Grabar Kitarović susreli su na mostu na Dunavu, u međugraničnoj zoni kod Erduta, na graničnom prelazu Bogojevo - Erdut.\nVučić: Iza slučaja "Savamala" stoje najviši organi gradske vlasti u Beogradu\nIza slučaja "Savamala" stoje najviši organi gradske vlasti u Beogradu i oni će snositi odgovornost, rekao je mandatar Aleksandar Vučić u Skupštini Srbije. Vučić nije imenovao nikoga, naveo je da će ti ljudi snositi punu odgovornost, ali i ocijenio da je "siguran da njihova namjera nije bila loša ili kriminalna".\nDačić: Razumio sam Vučićevu poruku\nPredsjednik SPS-a Ivica Dačić izjavio je da je razumio jučerašnju poruku premijera Srbije i da je saglasan s tim da je Srbiji potrebna borbena vlada. Dačić je, odgovarajući na pitanja novinara u Vladi Srbije, rekao i da će predstavnici koalicije SPS-JS prihvatiti premijerov poziv na razgovore o formiranju nove vlade i ponovio da je za budućnost Srbije, prema njegovom mišljenju, najbolja politička opcija da se saradnja tih stranaka i SNS-a nastavi.\nNikolić ponudio mandat Vučiću\nPredsjednik Srbije Tomislav Nikolić izjavio je danas da mandat za formiranje nove vlade Srbije dodjeljuje nosiocu liste "Srbija pobjeđuje" Aleksandru Vučiću, jer ga je on uvjerio da ima većinu poslanika za formiranje vlade. Nikolić je na konferenciji za novinare poslije konsultacija sa listama koje su ušle u parlament rekao da je samo Vučić izložio program kako misli da se ponaša buduća vlada i koje prioritete da ispunjava.\nVučić: Pišem program, nastavljamo reforme, slijede "zlatne godine"\nPremijer Srbije Aleksandar Vučić izjavio je da se ne bavi kadrovskim pitanjima za najviše državne funkcije, već da je posvećen planu i programu buduće vlade i nastavku reformi, i izrazio uvjerenje da Srbiji, ako se ovako nastavi, predstoje "zlatne godine".


EPCG će omogućiti građanima da postave solarne panele na svojoj neplodnoj zemlji\nMilutin Đukanović (slika: Youtube)\nElektroprivreda Crne Gore (EPCG) planira da građanima omogući gradnju solarnih elektrana na njihovom zemljištu, najavio je Milutin Đukanović, predsednik Odbora direktora EPCG.\nMilutin Đukanović, novi predsednik Odbora direktora EPCG, koji je izabran pre desetak dana, izjavio je da strateški ciljevi ove kompanije moraju biti smanjenje iznosa računa za električnu energiju i povećanje proizvodnje električne energije. On je rekao da će Odboru direktora predložiti da se preispita politika subvencija za električnu energiju.\nU naredne četiri godine Crna Gora bi mogla da duplira snagu kapaciteta za proizvodnju električne energije, koja sada iznosi oko 900 MW\nĐukanović je u obraćanju javnosti naveo da je prioritet da se napravi model koji će omogućiti svim građanima da kroz posebne programe individualne proizvodnje ostvare značajne benefite.\n„Poseban akcenat ćemo dati na izgradnju solarnih elektrana, gdje ćemo omogućiti da građani ostvare značajne benefite od svoje neplodne zemlje. U naredne četiri godine, ukupna instalisana snaga solarnih panela mogla bi dostići 200 MW i to na način da sve košta građane nula evra“, dodao je on\nTrenutno Crna Gora ima veoma male instalisane kapacitete za korišćenje solarne energije, ali u toku je realizacija projekta solarne elektrane Briska Gora, snage 262 megavata (MW).\nĐukanović će Odboru direktora predložiti gradnju HE Komarnica, vetroparka Krnovo 2 i još jednog agregata u HE Perućica\nĐukanović je istakao da će Odboru direktora predložiti da se krene u izgradnju hidroelektrane (HE) Komarnica, snage 170 MW, vetroparka Krnovo 2, snage 50 MW, kao i osmog agregata u HE Perućica, 54 MW.\n„U periodu od četiri godine bi se mogli realizovati ili privesti kraju projekti gdje bi se ukupna instalisana snaga, koja sada iznosi 883 MW, povećala za gotovo 100 odsto“, naglasio je Đukanović.\nOn je dodao da će, ako se potvrdi da je sve urađeno u skladu sa zakonom, nastaviti sa projektom Briska Gora.\nZatvaranje TE Pljevlja nije opcija\nOn je istakao je da je neophodno završiti modernizaciju Termoelektrane Pljevlja, iako se to moralo uraditi mnogo ranije.\n„Zbog enormnog kašnjenja ugroženo je funkcionisanje termoelektrane. Smanjenje emisija štetnih gasova i sanacija odlaganja otpada su projekti koji nemaju alternativu.”, rekao je on.\nĐukanović je istakao da prestanak rada TE Pljevlja nije opcija, kao i da će ova termoelektrana biti najmodernija u regionu.\nTagovi: Briska Gora, EPCG, HE Komarnica, investicije, solarne elektrane, solarni paneli\nPočetna » Vesti » OIE » EPCG će omogućiti građanima da postave solarne panele na svojoj neplodnoj zemlji


Ekonomski dijalog BiH s Evropskom unijom - Klix.ba\nEkonomski dijalog BiH s Evropskom unijom\n19.5.2008. u 16:31\nDelegacija Bosne i Hercegovine, koju čine predstavnici državnih i entitetskih institucija, a koju predvodi zamjenik ministra finansija i trezora BiH Fuad Kasumović, učestvuje na 4. ekonomskom dijalogu BiH s Evropskom unijom.\nTokom ovog, dvodnevnog, briselskog sastanka delegacija naše zemlje će upoznati predstavnike Evropske komisije o napretku u oblastima fiskalne politike, uspostavljanju funkcionalne tržišne ekonomije, unapređivanju konkurentnosti bh. ekonomije, te kretanjima u oblasti statistike, tržišta rada i poslovnog okruženja.\nU uvodnom obraćanju zamjenik ministra finansija i trezora Kasumović je naglasio da se 4. ekonomski dijalog odvija u pozitivnoj atmosferi, u smislu skorog potpisivanja Sporazuma o stabilizaciji i pridruživanju te nastavka reformi radi skorog približavanja EU.\nIstaknuo je da će nakon prezentacija od članova bh. delegacije Evropska komisija, po svakoj tački dnevnog reda, dati svoje ocjene i preporuke, koje će biti sadržane i u redovnom, godišnjem, izvještaju o napretku BiH u procesu evropskih integracija.\nIzvještaj treba biti objavljen u novembru, kazao je zamjenik ministra finansija i trezora Kasumović, saopćeno je iz Ministarstva finansija i trezora BiH.\nPromet obveznicama općine laktaši od 3,1 milion KM\n19.05.2008. u 16:22


Zakon o izmenama i dopunama Zakona o stečaju izmene i dopune Vlada Predlaže se donošenje ovog zakona po hitnom postupku u skladu sa članom 167. Poslovnika Narodne skupštine („Službeni glasnik RS”, broj 20/12 – prečišćeni tekst). Razlog za donošenje zakona po hitnom postupku jeste implementiranje novih rešenja u što kraćem roku. Imajući u vidu da je veliki broj zakonskih rešenja koncipiran i predložen s obzirom na zahteve koji su se pojavili u praktičnoj primeni dosadašnjeg zakona, opravdano je uvođenje nove regulative u najkraćem roku kako bi se otklonile sve pravne praznine i neujednačena primena zakona u praksi. 28-05-2018 01-06-2018 08-06-2018\nZakon o izmenama i dopunama Zakona o privrednim društvima izmene i dopune Vlada 28-05-2018 01-06-2018 08-06-2018\nZakon o Centralnoj evidenciji stvarnih vlasnika zakon Vlada Predlaže se donošenje ovog zakona po hitnom postupku saglasno članu 167. Poslovnika Narodne skupštine („Službeni glasnik RS”, broj 20/12 - prečišćen tekst), imajući u vidu da je neophodno da se u najkraćem roku izvrše sve pripreme za značajan napredak u sistemu za borbu protiv pranja novca i finansiranja terorizma, što je i razlog donošenja novog Zakona o sprečavanju pranja novca i finansiranja terorizma, koji se primenjuje od 1. aprila 2018. godine. Naime, Republika Srbija je u periodu decembar 2014 – april 2016. godine bila predmet petog kruga evaluacije u pogledu radnji i mera koje preduzima u cilju borbe protiv pranja novca i finansiranja terorizma, a koju vrši Komitet Manival Saveta Evrope. Evaluacija je usmerena na sagledavanje tehničke usklađenosti sa međunarodnim standardima za borbu protiv pranja novca i finansiranja terorizma (FATF standardi revidirani 2012. godine), ali i procenu delotvornosti celokupnog sistema. Na plenarnom zasedanju Komiteta Manival, održanom u aprilu 2016. godine u Strazburu, usvojen je Izveštaj o evaluaciji Republike Srbije. Na osnovu objavljenih ocena u Izveštaju komiteta Manival Republika Srbija ulazi u pojačani nadzor od strane ovog komiteta. Zbog navedenog je neophodno u najkraćem roku doneti zakon o Centralnoj evidenciji stvarnih vlasnika. 25-04-2018 14-05-2018 25-05-2018\nZakon o dopunama Zakona o ograničavanju raspolaganja imovinom u cilju sprečavanja terorizma dopune Vlada 10-05-2018 14-05-2018 25-05-2018\nZakon o posebnim uslovima za realizaciju projekta izgradnje stanova za pripadnike snaga bezbednosti zakon Vlada 10-05-2018 14-05-2018 25-05-2018\nZakon o izmenama i dopunama Zakona o bezbednosti saobraćaja na putevima izmene i dopune Vlada 10-05-2018 14-05-2018 25-05-2018\nZakon o vojnom obrazovanju zakon Vlada Predlaže se donošenje ovog zakona po hitnom postupku u skladu sa članom 167. Poslovnika Narodne skupštine („Službeni glasnik RS”, broj 20/12-prečišćeni tekst), jer bi nedonošenje Zakona u ovom postupku moglo da prouzrokuje štetne posledice po bezbednost zemlje i rad organa i organizacija, s obzirom da postoji neodložna potreba da se sa primenom ovog propisa otpočne u novoj školskoj godini, od 1. septembra 2018. godine, do kada je neophodno blagovremeno izvršiti sve pripreme. 18-04-2018 24-04-2018 09-05-2018\nZakon o izmenama i dopunama Zakona o vojnoj, radnoj i materijalnoj obavezi izmene i dopune Vlada Predlaže se donošenje ovog zakona po hitnom postupku u skladu sa članom 167. Poslovnika Narodne skupštine („Službeni glasnik RS”, broj 20/12- prečišćen tekst), iz razloga što bi nedonošenje zakona u ovom postupku moglo da prouzrokuje štetne posledice po bezbednost zemlje i rad organa i organizacija u izvršavanju poslova vojne, radne i materijalne obaveze. Takođe, donošenjem ovog zakona po hitnom postupku izvršiće se usaglašavanje sa odredbama Predloga zakona o izmenama i dopunama Zakona o odbrani, koji je u skupštinskoj proceduri, a kojima se reguliše obučavanje građana za odbranu zemlje. 18-04-2018 24-04-2018 09-05-2018\nZakon o izmenama i dopunama Zakona o faktoringu izmene i dopune Vlada Donošenje ovog zakona po hitnom postupku predlaže se, u skladu sa odredbom člana 167. Poslovnika Narodne skupštine („Službeni glasnik RS”, broj 20/12-prečišćen tekst), radi usklađivanja propisa Republike Srbije sa preporukama FATF-a. Nedonošenje ovog zakona po hitnom postupku moglo bi ostaviti nesagledive posledice i stavljanje Republike Srbije na listu država koje ne primenjuju međunarodne standarde u oblasti borbe protiv pranja novca i finansiranja terorizma. Imajući u vidu navedeno stekli su se uslovi za donošenje ovog zakona po hitnom postupku. 27-03-2018 11-04-2018 19-04-2018\nZakon o dopuni Zakona o reviziji dopune Vlada Donošenje ovog zakona po hitnom postupku predlaže se, u skladu sa odredbom člana 167. Poslovnika Narodne skupštine („Službeni glasnik RS”, broj 20/12 - prečišćen tekst), radi usklađivanja propisa Republike Srbije sa preporukama Organizacije za kontrolu i sprečavanje pranja novca (FATF). Nedonošenje ovog zakona po hitnom postupku moglo bi ostaviti nesagledive posledice i stavljanje Republike Srbije na listu država koje ne primenjuju međunarodne standarde u oblasti borbe protiv pranja novca i finansiranja terorizma. Imajući u vidu navedeno stekli su se uslovi za donošenje ovog zakona po hitnom postupku. 27-03-2018 11-04-2018 19-04-2018\nZakon o dopunama Zakona o računovodstvu dopune Vlada Donošenje ovog zakona po hitnom postupku predlaže se, u skladu sa odredbom člana 167. Poslovnika Narodne skupštine („Službeni glasnik RS”, broj 20/12- prečišćen tekst), radi usklađivanja propisa Republike Srbije sa preporukama Organizacije za kontrolu i sprečavanje pranja novca (FATF). Nedonošenje ovog zakona po hitnom postupku moglo bi ostaviti nesagledive posledice i stavljanje Republike Srbije na listu država koje ne primenjuju međunarodne standarde u oblasti borbe protiv pranja novca i finansiranja terorizma. Imajući u vidu navedeno stekli su se uslovi za donošenje ovog zakona po hitnom postupku. 27-03-2018 11-04-2018 19-04-2018\nZakon o izmenama i dopunama Zakona o deviznom poslovanju izmene i dopune Vlada Donošenje ovog zakona po hitnom postupku predlaže se, saglasno članu 167. Poslovnika Narodne skupštine („Službeni glasnik RS”, broj 20/12-prečišćen tekst), radi ispunjenja međunarodnih obaveza i usklađivanja propisa Republike sa propisima Evropske unije. Naime, Predlogom zakona se vrši usklađivanje sa Sporazumom o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije, sa druge strane, kojim je uređeno da će Republika, nakon četiri godine od stupanja na snagu ovog sporazuma, koji je stupio na snagu 1. septembra 2013. godine, osigurati slobodno kretanje kapitala koje se odnosi na portfolio investicije i finansijske zajmove i kredite s rokom dospeća kraćim od godinu dana (član 63. stav 3). Pored toga, Predlogom zakona su predložene izmene radi ispunjenja obaveze Republike da uskladi svoje zakonodavstvo sa međunarodnim standardima u oblasti sprečavanja i otkrivanja pranja novca i finansiranja terorizma, te kako bismo dokazali konkretne napretke u svakoj od ključnih oblasti iz preporuka FATF-a iz 2012. godine, kao i spremnost Republike da kroz izmenu propisa zaštiti finansijski sistem od potencijalnih zloupotreba. Imajući u vidu navedeno stekli su se uslovi za donošenje ovog zakona po hitnom postupku 30-03-2018 11-04-2018 19-04-2018\nZakon o izmenama i dopunama Zakona o porezu na dodatu vrednost izmene i dopune Vlada Donošenje ovog zakona po hitnom postupku predlaže se u skladu sa članom 167. Poslovnika Narodne skupštine („Službeni glasnik RS”, broj 20/12-prečišćen tekst), imajući u vidu da je neophodno obezbediti dalje usklađivanje ovog zakona sa propisima Evropske unije. Naime, kako je 5. i 6. marta 2015. godine u Briselu održan Bilateralni skrining za poglavlje 16 – Porezi, potrebno je u što kraćem roku pristupiti otklanjanju pojedinih rešenja koja su u suprotnosti sa propisima Evropske unije. 05-04-2018 11-04-2018 19-04-2018\nZakon o izmenama i dopunama Zakona o akcizama izmene i dopune Vlada Razmatranje i donošenje ovog zakona po hitnom postupku predlaže se saglasno članu 167. Poslovnika Narodne skupštine („Službeni glasnik RS”, broj 20/12 - prečišćen tekst). Razlozi za donošenje zakona po hitnom postupku sadržani su u potrebi stvaranja uslova da se obezbedi nesmetano obavljanje proizvodnih aktivnosti od strane pojedinih privrednih subjekata u sektoru prerađivačke industrije. 05-04-2018 11-04-2018 19-04-2018


Koncert “Kameničkih bisera” večeras u Istočnom Sarajevu - Radio Kosovska Mitrovica\n25. January 2022, 12:00 -> 12:20\nHumanitarni koncert “Svetosavsko Kosovo i Metohija i Republika Srpska” u izvođenju Gradskog amaterskog hora “Kamenički Biseri” iz Kosovske Kamenice biće održan večeras u 19 časova u Kulturnom centru Istočno Novo Sarajevo.\nInicijator i suorginazator ovog humanitarnog koncerta je Odbor za pomoć srpskom narodu na Kosovu i Metohiji i Kulturni centar Istočno Novo Sarajevo i tamošnja OŠ “Sveti Sava”. Pokrovitelj događaja je Grad Istočno Sarajevo i gradoničelnik Ljubiša Ćosić.\nPredsednik Odbora za pomoć srpskom narodu na Kosovu i Metohiji Milorad Arlov, uručiće zahvalnice i poklone firmama i pojedincima koji su svojim donacijama potpomogli izgradnju Dnevnog centra “Podrži me – 9.januar” u Kosovskoj Mitrovici namenjenog deci i mladima sa poteškoćama u razvoju.\nPosetioci će, tokom koncerta, moći da doniraju prilog za opremanje Dnevnog centra, najavljuju iz Odbora za pomoć KiM.\nHumanitarnom koncertu prisustvovaće i ambasador Srbije u BiH, Alesandar Đoorđević.\nMešoviti gradski amaterski hor “Kamenički Biseri” iz Kosovske Kamenice će sa nekoliko tačaka, učestvovati i na Svetosavskoj akademiji 26.januara u Istočnom Novom Sarajevu.


Potvrđena Deklaracija o prijateljstvu Kikinde i Narvika - Skupština Autonomne Pokrajine Vojvodine\nU prisustvu potpredsednika Skupštine AP Vojvodine Damira Zobenice i predsednice Skupštine Nodlanda Sonje Stin, koji su predvodili delegacije Vojvodine i Nordlanda, na svečanoj sednici doneta je i Odluka o proglašenju parka prijateljstva „Narvik“\nSkupštinsko potvrđivanje Deklaracije o prijateljstvu Kikinde i Narvika, koju su čelnici dva grada potpisali još 2017. godine, kao i proglašenje Parka prijateljstva „Narvik“, rezultat je dugogodišnjih neraskidivih veza dve lokalne samouprave. Prijateljski odnosi uspostavljeni su nakon Drugog svetskog rata, pošto su stanovnici Narvika pružili pomoć Kikinđanima i ostalim zarobljenicima koji su internirani u koncentracione logore i na prinudni rad na sever Norveške.\nObraćajući se na svečanoj sednici Skupštine grada Kikinda, potpredsednik Skupštine AP Vojvodine Damir Zobenica istakao je zadovoljstvo što predstavljajući delegaciju Skupštine AP Vojvodine prisustvuje današnjem svečanom činu potvrđivanja prijateljstva dve bratske lokalne samouprave iz Norveške i Srbije. On je naglasio da su nekadašnje bliske veze, nakon perioda stagnacije, ponovo ojačane uspostavljem saradnje AP Vojvodine i Nordlanda 2016. godine kroz rad u okviru Skupštine evropskih regija (AER)\n”Te veze su se produbile kroz saradnju na nivou lokalnih samouprava i u oblasti kulture, a najviše kroz razmenu mladih. Međutim, moram da naglasim da pored kulture i mladih, moramo konkretizovati saradnju u oblasti privrede. Iz toga razloga, u delegacijama grada Narvika i Kikinde nalaze se i članovi koji su zaduženi za oblast privrede i uveren sam da će se tokom današnjih sastanaka i drugih sadržaja izroditi ideje za konkretnu privrednu saradnju”, rekao je potpredsednik Zobenica.\nNaglašavajući veliki doprinos srpskih vojnika tokom Drugog svetskog rata, predsednica Skupštine regije Nordland Sonja Stin rekla je da je zadatak predstavnika ove regije da podrže dobre odnose lokalnih samouprava iz Vojvodine i Nordlanda kako bi se i dalje negovalo prijateljstvo nastalo u najtežim vremenima.\n”Održavanje dugogodišnjih prijateljskih odnosa ponekad predstavlja izazov, međutim mi imamo tu sreću da naša dva naroda shvataju značaj ovog prijateljstva. Tokom obeležavanja godišnjice dolaska interniraca iz Srbije, 2017. godine smo sa delegacijom iz Srbije i predstavnicima ambasade Republike Srbije obišli više spomen obeležja nastradalima tokom Drugog svetskog rata. U jednom delu programa pridružio nam se i naš kralj Harald V, što mnogo govori o značaju naših veza. Zbog toga puno ulažemo u saradnju među mladima, njihovu razmenu i obrazovanje, jer su oni ti koji će prenositi dalje ovu tradiciju i graditi budućnost”, poručila je predsednica Stin.\nNa sastanku delegacija Skupštine AP Vojvodine, regije Nordland, Kikinde i Narvika članovi delegacije razgovarali su o mogućnostima na koje bi dosadašnje prijateljsto i patnerstvo moglo da se ojača uspostavljanjem privrednih kontakata i realizacijom zajedničkih projekata. Predstavnici grada Kikinde predstavili su investicione potencijale svoje opštine značajne budući projekti, koji se pre svega odnose na razvoj velnes i sportskog turizma. Potpredsednik Skupštine AP Vojvodine Damir Zobenica pozvao je goste iz Norvešlke da uzmu učešće u Regionalnom biznis forumu koji će AP Vojvodina i Skupština evropskih regija (AER) po drugi put organizovati ove godine.\nDelegacije Vojvodine i Nordlanda položile su venac na spomenik internircima u Parku prijateljstva „Narvik“, a predstavnici gradova Kikinda i Narvik posadili su „drvo prijateljstva“, kao simbol višedecenijskih neraskidivih veza koje će, prema njihovim rečima, nastaviti da neguju i unapređuju.\nPored potpredsednika Zobenice, u delegaciji Skupštine AP Vojvodine bili su i pokrajinski poslanik Milenko Jovanov i generalni sekretar Skupštine APV Nikola Banjac.


Za godinu dana u Brazilu od korone umrlo više od 250.000\nTanjug 26. februara 2021. 08:33\nBRAZILIJA – Godinu dana od pojave prvog slučaja korona virusa u Brazilu, ova najveća latinoamerička zemlja registrovala je više od 250.000 preminulih od posledica kovid-19, a virus se i dalje širi zbog sporosti vakcinacije, ali i prisustva novog, zaraznijeg soja.\nMinistarstvo zdravlja u Brazilu saopštilo je da je ukupno potvrđeno 251.498 smrtnih slučajeva kao posledice kovid-19, javlja Rojters.\nAgencija navodi da je Brazil drugi na svetu po broju žrtava od kovid-19, nakon SAD, a sa preko 10,3 miliona potvrđenih slučajeva treći po razmerama pandemije iza SAD i Indije.\nTokom poslednje dve nedelje, Brazil je zabeležio najveći prosečan dnevni broj smrtnih slučajeva od kovid-19 tokom pandemije, skoro 1.100, i čini se da se situacija u zemlji pogoršava.\nZdravstveni stručnjaci kažu da je to zahvaljujuči novom brazilskom soju virusa, za koji smatraju da je mnogo zarazniji, i nepostojanju strogih epidemioloških mera kako na lokalnom tako i na nacionalnom nivou, prenosi Rojters.\nBrazil je uspeo da počne kampanju imunizacije protiv kovid-19, a do sada je primenjeno više od 7,5 miliona doza u zemlji sa više od 210 miliona stanovnika.\nImunizacija se najviše sprovodi vakcinom koju je razvio kineski „Sinovak“ , za koju je potvrđeno da je efikasna protiv britanskog i južnoafričkog soja virusa, a trenutno se sprovode ispitivanja koliko deluje na novi brazilski soj, Amazonas, navodi agencija.


Od danas u funkciji sajt “Dobra uprava” – Ozon Media\nOd danas u funkciji sajt “Dobra uprava”\nMinistarstvo državne uprave i lokalne samouprave pokrenulo je danas internet sajt “Dobra uprava”, na adresi www.dobrauprava.rs, namenjen informisanju građana o tome kako teče proces reforme javne uprave i obavezna razmena podataka iz službenih evidencija.\nKako se navodi u saopštenju resornog ministarstva, sajt je zamišljen kao interaktivni portal putem kojeg građani mogu da se informišu o svojim pravima u upravnim postupcima, kada je reč o razmeni podataka iz službenih evidencija, upozaju se sa sistemom rada institucija uprave.\nTakođe, građani mogu da se, popunjavanjem upitnika ili upućivanjem pisma resosnom ministarstvu, aktivno uključe u nadzor nad radom javne uprave, a time i nad njenom reformom.\nIz Ministarstva navode da je ideja izrade sajta da se razmena podataka iz službenih evidencija, koja je počela 8. juna, i koja je definisana odredbama novog Zakona o opštem upravnom postupku, prati na sistemski i sveobuhvatan način, na republičkom i lokalnom nivou.\n“Krajnji cilj primene novog Zakona je sistemska promena rada javne uprave koja će postati moderan i efikasan servis građana i privrede, orijentisan ka njihovim interesima i potrebama”, navodi se u saopštenju.\nMinistarstvo poziva javnost da kroz redovno informisanje na sajtu “Dobra uprava” i aktivan građanski pristup, pruže podršku zaposlenima u javnoj upravi da sistemski unaprede svoj rad kako bi 1. juna naredne godine bili potpuno spremni za uspešnu i punu primenu Zakona.\nVanredna skupština fudbalskog kluba “LSK” iz Laćarka\n16.06.2015. Ozon Komentari su isključeni na Vanredna skupština fudbalskog kluba “LSK” iz Laćarka\n17.12.2018. Ozon Komentari su isključeni na Prijave za Međunarodni Vahali futsal turnir do 20. decembra\nMega dan u Sremskoj Mitrovici\n21.09.2015. Ozon Komentari su isključeni na Mega dan u Sremskoj Mitrovici


Bez većih ulaganja u zaštitu biodiverzita neće biti mogući održivi razvoj i iskorenjivanje gladi, rekao je 3. septembra čelnik Međunarodnog fonda za poljoprivredni razvoj (IFAD) i najavio veću podršku za mala gazdinstva koja imaju bogatiji biodiverzitet od velikih farmi.\n03.09.2021 · EURACTIV.rs\nEU ODLUČILA DA VRATI JUŽNOAFRIČKU VAKCINU AFRIČKIM ZEMLJAMA\nEvropska unija je u svetlu kritika o nepravednoj globalnoj raspodeli vakcina protiv kovida-19, odlučila da pošalje nazad u Afriku milione doza vakcine Džonson i Džonson proizvedene u Južnoafričkoj Republici.\nPOLAZI VOZ KOJI POVEZUJE EVROPU, STAĆE I U BEOGRADU\nSpecijalni voz, čijim putovanjem će biti obeležena Evropska godina železnice 2021, krenuće 2. septembra sa železničke stanice u Lisabonu a tokom petonedeljnog putovanja staće i u Beogradu.\n02.09.2021 · EURACTIV.rs\nEU NEĆE ŽURITI SA PRIZNANJEM TALIBANSKE VLASTI SLOVENAČKI MINISTAR ODBRANE: EU TREBA DA PROŠIRI SARADNJU SA KANDIDATIMA\nEvropska unija će morati da komunicira sa talibanima, ali neće žuriti sa formalnim priznanjem radikalnih islamista kao novih vladara Avganistana, izjavili su visoki zvaničnici Evropske unije.\nU Berlinu je svečano obeleženo 60 godina od sklapanja sporazuma sa Turskom kojim je regulisan dolazak prvih radnika iz te zemlje u Nemačku. Na svečanosti je u prisustvu kancelarke Angele Merkel i bivšeg predsednika Kristijana Vulfa dodeljena i nagrada Talisman, Nemačke fondacije za integraciju.\n01.09.2021 · EURACTIV.rs\nZatvaranje Beloruskog udruženja novinara deo je sistemske i kontinuirane represije nad svim nezavisnim glasovima u Belorusiji, saopštila je Spoljnopolitička služba EU (EEAS).


Avramopulos pozvao Tursku da promijeni odnos prema Kipru\nGrčki šef diplomatije Demetris Avramopulos pozvao je Tursku da prekine sa prijetnjama, odnosno da traži povod za rat, te da promijeni svoj odnos prema Kipru i potpunosti poštuje međunarodno pravo.\nAvramopulos je na sjednici Generalne skupštine UN u Njujorku istakao da Grčka uporno insistira na jačanju saradnje sa Turskom kroz veliki broj inicijativa, u cilju poboljšanja uzajamnih odnosa i na dobrobit oba naroda, piše danas list "Famagusta gazet".\nOn je dodao da Grčka i dalje podržava kandidaturu Turske za punopravno članstvo u EU „pod uslovom da su ispunjeni svi kriterijumi za članstvo i provedene sve neophodne reforme“.\n“Od velike je važnosti da Turska jasno pokaže da poštuje međunarodno pravo i da prekine da traži povod za rat odnosno /casus belli/ protiv Grčke, kao i promijeni stav prema Kipru, jer sve to potkopava napore u cilju postizanja mira“, rekao je Avramopulos.\nOn je dodao da je Grčka faktor mira i stabilnosti u istočnom Sredozemlju i nastavlja da podržava napore vlade Republike Kipar u cilju pregovora sa kiparskim Turcima, pod pokroviteljstvom UN, za ujedinjenje ostrva, uzimajući u obzir činjenicu da je Republika Kipar članica EU i predsjedavajući bloka.\n“Ipak, nakon 38 godina i dalje je ostrvo podijeljeno, rezultati pregovora su poražavajući zbog beskompromisnog stava kiparskih Turaka“, istakao je grčki šef diplomatije.


Užička republika je naziv prve oslobođene teritorije u Evropi okupiranoj od strane nacista. To je bila prosocijalistička država u zapadnoj Srbiji i, delimično, istočnoj Bosni pod vlašću jugoslovenskih partizana, stvorena u toku 1941. godine za vreme Drugog svetskog rata. U suštini, jedina veza Užičke Republike sa državnošću je bila organizovana vlast na privremeno oslobođenoj teritoriji. Užička Republika nije imala stalne granice, već su se one menjale gotovo svakodnevno sa svakom ofanzivom partizana na jednoj i okupatora na drugoj strani, a otprilike su zauzimale područje od reka Drine na zapadu Zapadne Morave na istoku i od reka Skrapeža na severu do Uvca na jugu. Država je trajala 73 dana, a potom je pala y ruke Vermahta, dok su se partizani povukli ka Sandžaku.\nPrilikom povlačenja preko Zlatibora, u novembru i decembru 1941. godine, pratile su ih nemačke jedinice, koje su tada, čineći užasan zločin nad ranjenicima i zlatiborskim civilnim stanovništvom, streljale osam boraca Druge čačanske partizanske čete, pet boraca Šeste ibarske partizanske čete, osamnaest boraca Tamnavskog partizanskog bataljona, kao i 41 civilna meštanina Zlatibora. U partizanskoj bolnici koja se nalazila na Zlatiboru Nemci su streljali sedamnaest ranjenika, boraca Užičkog NOP odreda, šest civila iz užičkog kraja, četrnaest ranjenika iz Čačanskog NOP odreda i jednog civila iz čačanskog kraja, jednog ranjenika iz Posavskog NOP odreda, tri ranjenika iz Valjevskog NOP odreda, po jednog ranjenika iz Kopaoničkog i Mačvanskog NOP odreda, dva ranjenika iz Šumadijskog NOP odreda, dva iz Kosmajskog NOP odreda, jednog iz Kragujevačkog NOP odreda i četvoricu drugih boraca ranjenika.\nPRVA OSLOBODJENA TERITORIJA U EVROPI :: Komentari


ZIDANJE KAMENA – UREDJENJE KUĆE I DVORIŠTA\nUgradnja prirodnog kamena predstavlja jednu od delatnosti našeg preduzeća. Vrlo je važno kome će te poveriti zidanje i ugradnju kamena koju kupite kod nas zato smo i organizovali vrlo profesionalnu ekipu majstora koji će napraviti od kamena sve ono što vi zamislite i poželite. Biće nam velika čast i zadovoljstvo da ukrasimo Vašu kuću, dvorište ili neki drugi objekat.Za sve kupce kamena kod nas obezbeđujete dodatnu povoljnost ukoliko odlučite da ugradnju vrši naš tim majstora. Radimo na teritoriji Beograda i centralne Srbije\nUgradnja prirodnog kamena cena zavisi od vrste radova I površine na kojima se kamen ugrađuje. Majstori za kamen izaći će na teren I na licu mesta dati ponudu za radove zidanje kamenom. Cena ugradnja prirodnog kamena po kvadratu m2 varira između 7-12 eura ukoliko je ugradnja prirodnog kamena za poločavanje staza ili oblaganje zidova lomljenim prirodnim kamenom. Cena ugradnje dekorativnog prirodnog kamena sečenog kamena u štanglicama majstori za kamen naplaćuju od 15 – 25 eura po m2 kvadratu.


Svet: Vladimir Putin položio zakletvu, još šest godina na čelu Rusije - BalkaniYUm.TV '); } //]]>\nVladimir Putin položio zakletvu, još šest godina na čelu Rusije\nU Andrejevskoj sali u Velikoj palati u Kremlju, Vladimir Putin je četvrti put položio zakletvu za predsednika Rusije. Zvanicama okupljenim na inauguraciji, Putin je poručio da se zalaže za uzajamno pravedne odnose sa svim zemljama radi mira na planeti.\nVladimir Putin je prihvatio predsednički amblem i predsednički mandat u Kremlju.\n"Kunem se da ću u skladu sa nadležnostima Ruske Federacije poštovati i čuvati prava i slobode ljudi i građana, poštovati i štititi Ustav Ruske Federacije, štititi suverenitet i nezavisnost, bezbednost i celovitost države i verno služiti narodu", rekao je Putin polažući zakletvu na Ustavu Ruske Federacije.\nKopija Ustava, na koju je Putin položio ruku tokom polaganja zakletve, napravljena je posebno za ovakve prilike 1996. godine. Korišćena je u svim ceremonijama inauguracije od tada, navela je agencija Tas.\nInauguraciji je prisustvovao srpski ministar zadužen za inovacije i tehnološki razvoj Nenad Popović.\nSvoj verovatno poslednji mandat, Vladimir Putin posvetiće, kako kaže, boljem životu Rusa. Strateški kurs je napredak Rusije, a nosioci promena su mladi koji treba da poštuju sve ono što su njihovi preci učinili za zemlju.\nKopija Ustava napravljena je posebno za ovakve prilike 1996. godine\nPred zvanicama u Andrejevskoj sali je rekao da će orijentir u budućnosti biti "Rusija za ljude".\n"Moramo plan razvoja da napravimo tako da nam ništa ne smeta da sami određujemo budućnost. Mi smo za dijalog. Sa partnerima ćemo raditi na projektima, graditi kulturne, naučne i druge veze. Mi smo za uzajamno pravedne odnose sa svim zemljama radi mira na planeti", rekao je Putin.\nIstakao je da dok stupa na dužnost oseća odgovornost pred mnogonacionalnim narodom, Rusijom i pred hiljadugodišnjom istorijom državnosti i prema precima. "Smatram svojom dužnošću i smislom svog života da uradim sve za Rusiju", rekao je Putin.\n"Uveravam vas da će cilj mog života, rada, biti kao i pre služenje ljudima, našoj otadžbini. Za mene je to iznad svega", rekao je ruski predsednik.\nPrema njegovim rečima, Rusija treba da bude savremena i dinamična, da hrabro prihvata izazove vremena i da jača svoje liderstvo u sferama gde je tradicionalno jaka.\nIstorija ne prašta samo jedno – ravnodušnost i nedoslednost, naglasio je Putin.\nNaveo je da su Rusiji potrebni prodori u svim sferama, a iskorak će da obezbedi samo slobodno društvo.\nRusija je, naveo je Putin, naučila da brani svoje interese i ponovo je ponosna na otadžbinu.\nRekao je i da menjajući se zajedno sa svetom, Rusija ne sme da zaboravi svoju istoriju, samouverenost i jedinstvo.\n"Mi smo jedan moćni tim koji je dorastao najsloženijim zadacima i ubeđen sam da ćemo ostvariti prodor", zaključio je Putin, uporedivši Rusiju sa pticom feniks.\nVladimir Putin zemlju vodi od decembra 1999, kada ga je Boris Jeljcin postavio za privremenog predsednika. Voljom naroda je na čelu Rusije od maja 2000. godine.\nPredsednički izbori u Rusiji održani su 18. marta ove godine. Putin je odneo ubedljivu pobedu sa 76,69 odsto glasova. Daleko iza njega ostali su Pavel Grudinjin sa 11,77 odsto glasova, Vladimir Žirinovski sa 5,65 odsto glasova i Ksenija Sopčak sa 1,68 odsto glasova.


U okviru faze 2 u ulici Petefi Šandora u toku su pripremni radovi za asfaltiranje ove ulice (nivelacija tucanika, vraćanje behatona, uređenje ivičnjaka i dr.).\nU okviru faze 4b – deonice 1 u ulici Vareškoj izgrađeno je 61 metara sekundarnih vodova prečnika 160 i 110 mm, izgradnja 9 šahtova, 4 slivnika i prevezivanje 15 kućnih priključaka sa starog zidanog kanalizacionog voda na novu kolektorsku mrežu. Tokom ove nedelje nastaviće se radovi na rušenju starog zidanog kolektora, povezivanju starih i ugradnji novih slivnika, izmeštanju dela trase sekundarne vodovodne mreže i ispitivanju cevovoda.\nU okviru partije 3 u Bajnatskoj ulici izvršeno je postavljanje signalizacije i zatvaranje ove ulice za saobraćaj, kao i iskop i montaža 89 metara magistralnog cevovoda prečnika 300 mm. Zbog bezbednosti saobraćaja, građani i institucije na početku ulice Kumičićeve, koja se koristi kao alternativni pravac za javni autobuski saobraćaj pismeno su obavešteni o zabrani parkiranja i zaustavljanja, vrši se kontrola primene ove bezbednosne mere u saradnji sa MUP Subotica. Tokom ove nedelje nastavljaju se radovi na iskopu i montaži poveza magistralnog vodovoda u ovoj ulici prema kružnom toku na raskrsnici sa ulicom Braće Radića.\nU okviru partije 3, u Lošinjskoj ulici izvršeno je, takođe, postavljanje signalizacije i zatvaranje za saobraćaj ove ulice na potezu od Senćanskog puta do Balkanske ulice. Vršeno je tzv. „šlicovanje“ deonice radi otkrivanja preciznog položaja podzemnih instalacija, montaža pojedinih čvorišta i šahti, izgrađeno je 19 metara magistralnog vodovoda prečnika 300 mm i 65 metara sekundarnog voda prečnika 63 mm, 1 šahta i 1 čvorište. Tokom ove nedelje nastavlja se rad na izgradnji poveza magistralnog vodovoda u ovoj ulici i složeniji poduhvat na iskopu i montaži cevovoda ispod željezničkog, pružnog podvožnjaka. Ove radove će, zbog bezbednosnih rizika, nadzirati i predstavnici Željeznica Srbije.


NIKAD ISKRENIJA: Prija progovorila o DRUGOM DETETU, pa se dotakla POLA BEBE! Evo šta je REKLA!\nIzvor: SrbijaDanas.com, 16.Sep.2019, 07:39\nOtkrila detalje koje niko ne zna.\nAleksandra Prijović je početkom godine dobila sina prvenca u braku sa Filipom Živojinovićem.\nPevačica je priznala da bi volela da sada dobije devojčicu, a kako bi se to desilo ona malom Aleksandru svakodnevno govori "mama", jer veruje da ako prvo izgovori reč u ženskom rodu, sledeće dete biće žensko.\n- Volela bih sada da dobijem devojčicu, to mi je najveća želja. Pevam Aleksandru i pričam sve vreme "mama". Ja >> Pročitaj celu vest na sajtu SrbijaDanas.com << se nadam da će reći "mama". Kažu, ako kaže "mama" ili "baba", da je ženska osoba u pitanju, da će sledeće dete biti žensko. Tako da sam uporna da kaže "mama" - otkrila je pevačica.\nA post shared by Aleksandra Zivojinovic (@aleksandra__official) on Feb 14, 2019 at 1:54am PST\nOnda je dodala da je sin jako vezan za nju i da je traži po prostoriji samo kada joj čuje glas.\n- On se obraduje kada me vidi, čak i kada čuje moj glas, a ja nisam u prostoriji, on se okreće, traži gde sam ja - zaključila je Aleksandra.


Moura odveo Totenhem u finale Lige šampiona - Sport - Dnevni list Danas\nPočetna » Sport » Moura odveo Totenhem u finale Lige šampiona\nFudbaleri Totenhema plasirali su se večeras u finale Lige šampiona, pošto su u gostima pobedili Ajaks sa 3:2 u revanš meču polufinala.\n2Piše: Beta 08. maja 2019. 23.26 Izmenjeno: 10. maja 2019. 04.02\nRadost fudbalera Totenhema Foto: FoNet/AP\nAjaks je u prvom meču slavio sa 1:0 i večeras je golovima Matijasa de Lihta u petom i Hakima Zijeha u 35. minutu stigao do velike prednosti, ali je Totenhem uspeo da preokrene rezultat golovima Lukasa Moure u 55, 59. i 96. minutu.\nTotenhem će u finalu, 1. juna u Madridu, igrati protiv Liverpula koji je eliminisao Barselonu.\nDušan Tadić je u četvrtom minutu šutirao iskosa sa leve strane, ali je njegov šut sjajno zaustavio Ugo Loris i loptu poslao u korner. Tu, međutim, nije bio kraj. Lase Šene je izveo korner, a De Liht je bio najbolji u skoku i pogodio za vođstvo Ajaksa.\nSamo minut kasnije uzbudjenje na drugoj strani – Son Heung-Min je želeo da iznenadi golmana udarcem iz „mrvog“ ugla, ali je pogodio samo stativu.\nFudbaleri Totenhema su nakon te šanse nastavili da napadaju, pokušavali su Son i Kristijan Eriksen, ali je u oba slučaja kao pobednik izašao Andre Onana.\nNovu priliku za gol Ajaks je čekao do 30. minuta kada je ponovo Tadić bio u prilici ali je lopta posle njegovog šuta završila nekoliko centimetra pored stative.\nOva šansa Tadića je, kao i na početku meča, najavila pogodak domaćeg tima. Srpski fudbaler je u 36. minutu prvo razmenio pas sa Van de Bekom, a potom je loptu poslao do Ziheja koji je šutirao iz prve za ukupnih 3:0.\nTotenhem je od starta drugog poluvremena krenuo svim snagama u napad i prvu veliku šansu imao je Dele Ali u 53. minutu, ali je Onana odličnom odbranom zaustavio njegov šut.\nMeđutim, inicijativa Totenhema se vrlo brzo isplatila, a junak je bio Lukas Moura. Prvo je u 55. minutu sjajno završio kontranapad svog tima, a potom se u 59. minutu najbolje snašao u gužvi u kaznenom prostoru i savladao golmana Ajaksa za 2:2.\nAjaks se tada „probudio“. U 63. minutu usledila je nova akcija Tadića i Zijeha, Marokanac nije bio precizan, nekoliko minuta kasnije pokušao je i srpski fudbaler, da bi Zijeh u 80. minutu sa 16 metara pogodio stativu.\nSjajnu šansu imao je i Totenhem u 87. minutu. Jan Vertongen je posle kornera pogodio prečku sa nekoliko metara, a zatim mu je jedan igrač Ajaksa sa gol linije izbacio loptu.\nU nadoknadi vremena obe ekipe su na sve načine pokušavale da postignu još jedan gol i kada je delovalo da će Ajaks uspeti da se odbrani usledio je šok za domaće igrače i navijače bukvalno u poslednjim sekundama meča. Moura se izborio za prostor u šesnaestercu, primio pas koji je poslao Ali i pogodio za veliko slavlje svoje ekipe.\nFK Ajaks, FK Totenhem, Fudbal, Liga šampionaAmsterdam\n09. maja 2019. u 07.29\nSto Fortuna nije bila sa ovom decom danas,stvarno pojma nemam…svaka cast,al osmorica vec prodati,da su usli u finale bili bi generacija,sad ce biti eksploatacija…\n09. maja 2019. u 09.02\nDolberg bolje da nije igrao, nijednu loptu nije udario kako treba, Tadić može igrati 60 minuta u ovakvom tempu.


Tegeltija: Rebalans budžeta - rast prihoda rezultat reformi Vlade Željke Cvijanović\n15/05/2018 | 10:05 ⇒ 20:34 | Izvor: RTRS\nMinistar finansija Republike Srpske Zoran Tegeltija rekao je danas da se Prijedlogom zakona o izmjenama Zakona o izvršenju budžeta Republike Srpske za ovu godinu po hitnom postupku obezbjeđuje izvršenje rebalansa budžeta.\n21.31 - "Ukoliko su drugim zakonima propisani novčani izdaci iz budžeta koji se razlikuju od planiranih iznosa utvrđenih ovim zakonom ili odlukama o usvajanju ili rebalansu budžeta Republike Srpske za ovu godinu, primjenjuju se odredbe i planirani iznosi utvrđeni ovim zakonom", rekao je Tegeltija u Narodnoj skupštini Republike Srpske, obrazlažući zakonsko rješenje.\nNarodna skupština Republike Srpske razmotrila je Prijedlog zakona o izmjenama Zakona o izvršenju budžeta Republike Srpske za ovu godinu po hitnom postupku.\nSjednica Narodne skupštine Republike Srpske biće nastavljena sutra razmatranjem Prijedloga odluke o izmjeni odluke o dugoročnom zaduživanju Srpske za ovu godinu.\n19.23 - Ministar finansija Republike Srpske Zoran Tegeltija rekao je da je uvjeren da reforme u Srpskoj daju rezultate.\n"Ovo niko nije zaradio drugi nego ljudi u Republici Srpskoj. Zahvalan sam svim poslodavcima koji su zaposlili ljude, povećali im plate, platili poreze i doprinose, jer to je rezultat reformi u Republici Srpskoj", istakao je Tegeltija u završnoj riječi o Prijedlogu rebalansa budžeta Republike Srpske za ovu godinu.\nTegeltija je rekao da će se te reforme za poslovnu zajednicu nastaviti.\nOn je naveo da rebalans budžeta Republike Srpske danas izgleda daleko bolje nego u nekom ranijem periodu.\n18.55 - Šef poslaničkog kluba SNSD-a u Narodnoj skupštini Republike Srpske Radovan Višković u ime klubova poslanika SNSD-a, DNS-a, SP i SDS-K predložio je amandman na Prijedlog rebalansa budžeta Republike Srpske za ovu godinu kojim je predviđeno da se obezbijedi 50.000 KM s ciljem stvaranja što boljih uslova za funkcionisanje Roditeljske kuće u Banjaluci.\n17.10 - Sjednica Parlamenta Srpske je nastavljena.\n14.30 - Na zahtjev kluba poslanika SDS-a u Narodnoj skupštini Republike Srpske data je polučasovna pauza.\nNakon završetka polučasovne pauze, nastupiće i redovna pauza zbog čega je nastavak sjednice zakazan za 17 časova.\n13.41 - Poslanik SNSD-a Marko Vidaković ocijenio je da rebalans budžeta Srpske nije preuranjeno upućen u skupštinsku proceduru i da su politike Vlade dale rezultat što je vidljivo i iz izvornih prihoda.\n"Ispravna je odluka Vlade Srpske i Ministarstva finansija da rebalans budžeta bude upućen u proceduru. Možemo biti zadovoljni što je budžet povećan za 74 miliona KM izvornih prihoda, koji su osnov za donošenje rebalansa", rekao je Vidaković.\nPoslanik PDP-a u Narodnoj skupštini Republike Srpske Milan Švraka tvrdi da je standard građana u Srpskoj u stalnom opadanju, te da je najniža plata u Srpskoj 400 KM, što je najmanje u regionu i Evropi.\nPrema njegovom mišljenju, predloženi rebalans budžeta je predizborni marketing.\n13.25 - Šef Kluba poslanika SNSD-a Radovan Višković ocijenio je da je dobro za Srpsku, kao i za vladajuću većinu i opoziciju što će budžet rebalansom biti uvećan za 87 miliona KM za šta je zaslužna privreda.\n"Najveća zasluga za rebalans budžeta jeste u privredi. Privrednici su stvorili višak novca koji danas raspoređujemo", rekao je Višković u Narodnoj skupštini Republike Srpske u raspravi o Prijedlogu rebalansa budžeta Srpske za ovu godinu.\nPoslanik SDS-a u Narodnoj skupštini Republike Srpske Nedeljko Glamočak tvrdi da većina poslanika vladajuće većine provocira i ne želi da priča o rebalansu budžeta.\n"Izbjegavate da kažete da je plata 2007. godine potrošačku koru pokrivala sa 57 odsto, a sada sa 44 odsto, što dovoljno govori o svemu. Ne želim da se poredimo sa Federacijom BiH, ali je činjenica da su bolji od nas", kaže Glamočak.\n13.22 - Potpredsjednik Narodne skupštine Republike Srpske Željka Stojičić smatra da je za Srpsku i njene građane dobro donošenje rebalansa budžeta koji će biti uvećan.\n"Implementacija budžeta Republike Srpske u 2017. godini ukazuje da je budžet stabilan i da su se iz ostvarenih budžetskih sredstava redovno servisirali izdaci", istakla je Stojičićeva.\n12.49 - Poslanik SNSD-a Vanja Bajić rekao je da će sredstva od rebalansa ovogodišnjeg budžeta Republike Srpske od 87 miliona KM biti isključivo usmjerena za razvoj poljoprivrede i kapitalne investicije, ističući da to "najviše i boli opoziciju".\nBajić je optužio opoziciju u Republici Srpskoj da njeni ministri na nivou BiH svakodnevno kriminalizuju Srpsku u Evropi i svijetu, uprkos činjenici da je mjerama Vlade stabilizovan budžet Srpske.\n12.39 - Predsjednica Vlade Republike Srpske Željka Cvijanović rekla je da je opredjeljenje Vlade stabilno funkcionisanje budžeta, oporavak privrede i njegovanje socijalnog dijaloga.\nReplicirajući poslaniku SDS-a Miladinu Staniću tokom skupštinske rasprave o prijedlogu rebalansa budžeta Republike Srpske za ovu godinu, Cvijanovićeva je navela da je u rebalansu sve suprotno onom što su Stanić i SDS godinama govorili narodu.\n12.30 - Poslanik SDS-a Miladin Stanić smatra da predloženi rebalans budžeta nije ništa drugo nego "krpljenje budžeta".\nStanić je optužio vlasti Republike Srpske da su "ekonomski i institucionalno oslabile Srpsku", pitajući "zašto je postalo legalno neplaćanje poreza?".\n12.18 - Poslanik SNSD-a u Narodnoj skupštini Republike Srpske Igor Žunić smatra da treba pohvaliti reforme koje je sprovela Vlada Srpske, jer su rezultati vidljivi i iz povećanja budžeta za ovu godinu.\n12.15 - Poslanik Napredne Srpske Goran Đorđić rekao je da je budžet realno povećan za 2,6 odsto.\n"Na bazi kojih parametara je predviđeno da će prosječna godišnja stopa inflacije biti 1,3 odsto. Mislim da ovo nije dobro projektovano jer su uvedene akcize na gorivo", dodao je Đorđić.\n12.10 - Poslanik PDP-a u Narodnoj skupštini Republike Srpske Branislav Borenović tvrdi da je rebalans budžeta rezultat rasta tražnje najznačajnijih spoljnotrgovinskih partnera Srpske iz EU, a ne domaćih prilika.\n"Postavlja se ključno pitanje ako je ovako, zašto nema značjnijeg rasta stranog investiranja", upitao je Borenović, koji tvrdi da Vlada Srpske ima neisplaćene obaveze prema dobavljačima.\n12.06 - Potpredsjednik Vlade Republike Srpske Anton Kasipović ocijenio je da je dobro što će dodatnih tri odsto budžetskih sredstava biti utrošeno za kapitalna ulaganja i da će investiranja biti vidljiva u svakom dijelu Srpske.\nOn vjeruje da nije problem što je naviše rebalansiran budžet i obezbijeđeno nesmetano funkcionisanje institucija koje se finansiraju iz budžeta.\n11.37 - Ministar finansija Republike Srpske Zoran Tegeltija rekao je da razlog za rebalans budžeta za ovu godinu nije političke ili neke druge prirode, već rast izvornih prihoda u budžetu Srpske za ovu godinu.\nObrazlažući Prijedlog rebalansa budžeta po hitnom postupku, Tegeltija je naveo da je Vlada Srpske upoznala socijalne partnere sa planovima rebalansa, iako nisu vođeni zvanični pregovori. On je dodao da je o rebalansu budžeta razgovarano i sa MMF-om, čija je Misija trenutno u BiH.\nMinistar finanasija je naglasio da je rebalans budžeta rezultat reformi koje je Vlada premijerke Željke Cvijanović, zajedno sa parlamentom provodila prethodne tri godine, kao i da su te reforme dale svoje rezultate i da su one danas jasno vidljive u budžetu Srpske.\n10.37 - Ministar za prostorno uređenje, građevinarstvo i ekologiju Republike Srpske Srebrenka Golić istakla je da je Prijedlogom zakona o izmjeni Zakona o privatizaciji državnih stanova predviđeno da rok za zaključivanje ugovora o otkupu stanova bude pomjeren sa 30. juna ove na 30. jun 2020. godine.\n"Imajući u vidu da rok za zaključenje ugovora o otkupu stanova ističe 30. juna ove godine, a prema procjenama Ministarstva za izbjeglice i raseljena lica Republike Srpske postoji više od 1.000 stanova koji tek treba da budu predmet otkupa i iz objektivnih razloga neće moći biti sprovedena procedura njihovog otkupa do predviđenog roka", rekla je Golićeva. obrazlažući zakonsko rješenje.\n10.34 - Narodna skupština Republike Srpske razmotrila je Prijedlog zakona o izmjeni Izbornog zakona Republike Srpske po hitnom postupku, radi usklađivanja sa zakonima o gradovima Bijeljina, Prijedor, Trebinje, Doboj i Zvornik kojima su te lokalne zajednice stekle status grada.\nMinistar uprave i lokalne samouprave Republike Srpske Lejla Rešić rekla je da je razlog za donošenje ovog zakona i usklađivanje sa Zakonom o osnivanju opštine Stanari, izdvajanjem 13 naseljenih mjesta koja su činila područje grada Doboja.\nOna je podsjetila da je Zakonom o teritorijalnoj organizaciji Republike Srpske propisano koje su opštine u Republici Srpskoj, dok su gradovi u Srpskoj Banjaluka, Bijeljina, Doboj, Zvornik, Istočno Sarajevo, Prijedor i Trebinje.\n10.18 - O apsolviranim tačkama dnevnog reda poslanici bi trebalo da se izjasne u četvrtak, 17. maja.\nNa početku sjednice zakletvu je položio novoimenovani ministar nauke i tehnologije Republike Srpske Alen Šeranić.\nPo hitnom postupku razmatra se i prijedlog zakona o izmjenama Zakona o izvršenju budžeta Republike Srpske za 2018. godinu, izmjena Izbornog zakona Republike Srpske, te izmjena Zakona o privatizaciji državnih stanova.\nPrenos skupštinskog zasjedanja možete pratiti i na RTRS plus.


Realizovan inicijalni trening u sklopu projekta „Moja opština, moje odluke“ – Udruženje Intermedia\nRealizovan inicijalni trening u sklopu projekta „Moja opština, moje odluke“\nNa Zlataru je 15. oktobra uspešno okončan trodnevni trening za mlade iz Topličkog kraja, kao prva u nizu aktivnosti u okviru istoimenog projekta, koji sprovodi Udruženje Intermedia uz podršku Evropske omladinske fondacije Saveta Evrope.\nPredsednik Udruženja, Vladimir Mitrović je zajedno sa trenerskim timom i ekspertima tokom treninga učesnike detaljnije upoznao sa osnovnim pojmovima iz oblasti participacije mladih – šta je zapravo učešće mladih, zašto je važno da mladi učestvuju aktivno u javnom i političkom životu lokalne zajednice i kakve promene time mogu da izazovu, koji su načini da mladi budu aktivniji i da se njihov glas čuje, kako mladima približiti rad lokalne administracije i sl. Takođe, polaznici su bili u prilici i da se informišu o dostupnim međunarodnim fondovima koji podržavaju omladinske inicijative i projekte, kako bi im se pružile dodatne informacije i alati da iniciraju različite aktivnosti u svojim lokalnim zajednicama.\nKroz interaktivna predavanja, rad u manjim grupama, diskusiju o pozitivnim i negativnim primerima iz okruženja, mladi polaznici, inače predstavnici različitih struktura-omladinskih udruženja i neformalnih grupa mladih, kancelarija za mlade, ali i lokalne administracije, imali su priliku da podele svoja razmišljanja i iskustva o izazovima i preprekama za uspešno učešće mladih, kao i da diskutuju o načinima da se te prepreke prevaziđu.\nNakon treninga, za oktobar-novembar 2017. dogovorene su radionice u lokalnim zajednicama, tokom kojih će polaznici kroz vršnjačko učenje upoznati druge mlade sa značajem lokalnog aktivizma, a svi zaključci i komentari biće podeljeni na završnoj konferenciji 5. decembra, simbolično zakazanoj na Međunarodni dan volontera i Dan opštine Blace, iz koje dolazi organizator projekta.\nKao jedan od prvih ciljeva u daljem radu sa lokalnom administracijom učesnici su naveli reviziju lokalnih akcionih planova za mlade i davanje sopstvenog doprinosa na obogaćivanju sadržaja ovih dokumenata od značaja za mlade.\nTags : CoEEvropska omladinska fondacijaEYFProjekatSavet EvropeVladimir MitrovićZlatar


BLIC · RUSIJA · 05. JAN 2013 · ODABRAO/LA:M\nFotografije fudbalera koje su digle Rusiju na noge\nRuski fudbalski reprezentativci Aleksandar Kokorin, igrač moskovskog Dinama, i Pavel Mamaev iz gradskog rivala CSKA, fotografisani su kako se ljube i izmenjuju nežnosti za vreme božićnih praznika u Majamiju. Fotografije Kokorina i Mamajeva sa odmora... DETALJNIJE>>\nS MEDIA · UK · 04. JAN 2013 · ODABRAO/LA:M\nPoznati fudbaler na duplerici gej magazina u seksi pozi\nHomofobija u engleskom fudbalu nije mala, pa je ovaj korak veoma hrabar. Na naslovnoj strani najprodavanijeg engleskog gej časopisa "Atitjud", pojavio se premijerligaški fudbaler, želeći da pomogne fudbalerima homoseksualne orijentacije. Levokrilni... DETALJNIJE>>\nSPORTSKE.NET · RUSIJA · 17. DEC 2012 · ODABRAO/LA:M\nNavijači Zenita: "Ne prihvatamo crne, niti gej fudbalere!"\nVerne pristalice ruskog tima zadale su novi udarac fudbalskom svetu koji se žustro bori protiv svih vrsta diskriminacije. Grupa navijača Zenita iz Sankt Petersburga oglasila se putem manifesta u kome se javnosti jasno stavlja do znanja da pristalice... DETALJNIJE>>\nSPORTSKE.NET · DANSKA - VELIKA BRITANIJA · 28. NOV 2012 · ODABRAO/LA:M\nFudbalu treba gej ikona?\nGolman Mančester Junajteda Andres Lindegard ubeđen da fudbalu treba gej heroj kako bi se smanjila netrpeljivost prema osobama homoseksualne orijentacije. Danski čuvar mreže Andres Lindegard je otvorio raspravu o homoseksualizmu u fudbalu pišući... DETALJNIJE>>\nSPORTAL.RS · HOLANDIJA · 02. NOV 2012 · ODABRAO/LA:M\nHolandski FS snimio spot podrške gej fudbalerima\nFudbalski savez Holandije promovisao je spot u kojem podržava homoseksualce u fudbalu. Holandija, inače poznata kao potpuno liberalna zemlja, tako se pridružila Nemcima koji su još ranije na utakmicama Bundeslige imali sličnih akcija. Poruka spota... DETALJNIJE>>\nAGENCIJE · 26. JUN 2012 · ODABRAO/LA:M\nPoznati proizvođač sportske odeće i obuće Nike napravio je hvale vredan potez u obeležavanju meseca kada se širomm sveta održavaju Parade ponosa. Kako bi pokazao podršku LGBT zajednici, Nike je pokrenuo kampanju "Be True 2012″ kojom... DETALJNIJE>>\nB92 · NEPAL · 20. MAR 2012 · ODABRAO/LA:M\nNepal domaćin prve "gej olimpijade"\nNepal će ove jeseni biti domaćin prvih sportskih igara namenjenih homoseksualim sportistima u Aziji, saopštili su organizatori. Tokom dvonedeljne "gejolimpijade" na fudbalskom stadionu i drugim sportskim dvoranama u nepalskoj prestonici biće održana... DETALJNIJE>>\nPINKNEWS.CO.UK · SAD · 17. DEC 2011 · ODABRAO/LA:J.M.\nRourke u ulozi gej ragbiste\nGlumac Mickey Rourke je otkrio šta ga je inspirisalo da prihvati ulogu prvog javno gej profesionalnog ragbi igrača, Garetha Thomasa. Holivudski veteran, Rourke tvrdi da mu je ideja pala na pamet u nekim ranim satima u jednom londonskom pabu.... DETALJNIJE>>\nPRESSONLINE.RS · VELIKA BRITANIJA · 02. OCT 2010 · ODABRAO/LA:NIKOLA\nBritanski Stonvol postoji više od deset godina. Važi za najuspešniji tim na svetu u kojem igraju samo homoseksualci. Put do uspeha bio je mukotrpan, a ekipa se okupila 1991, javivši se na oglas u gej časopisu Dok većina homoseksulaca... DETALJNIJE>>\nMTSMONDO.RS · LONDON · 09. AUG 2010 · ODABRAO/LA:NIKOLA\nEngleskim navijačima gej fudbaleri su OK\nLondonski dnevnik "Observer" u nedelju je objavio članak, u kojem se tvrdi da je većina fudbalskih navijača na Ostrvu spremna da podrži gej igrače. U prilog ovoj tvrdnji list navodi podatak da skoro četvrtina igrača, trenera i sudija lično poznaje bar... DETALJNIJE>>


ALEKSANDAR VULIN: Moramo da budemo jedinstven politički narod - Naša Borba\nALEKSANDAR VULIN: Moramo da budemo jedinstven politički narod\nMinistar unutrašnjih poslova Aleksandar Vulin poručio je, obraćajući se srpskom narodu u Krušedolu, da svi Srbi gde god da žive moraju da budu jedinstven politički narod koji odluke o nacionalnim pitanjima donosi zajedno u Beogradu, te da je vreme da svi Srbi postanu jedno, preneo je Tanjug.\n„Ja verujem u potrebu stvaranja srpskog sveta. Mi Srbi moramo da budemo jedinstven politički narod, da o najvažnijim nacionalnim pitanjima odluke donosimo zajedno i da ih donosimo u svojoj prestonici, u našoj Srbiji, u našem Beogradu. Verujem i znam da Srbi moraju i treba da budu jedno, svi drugi to već jesu, a zašto i mi kao veliki, istorijski narod ne bismo bili jedno”, poručio je ministar unutrašnjih poslova Aleksandar Vulin.\nOn je, na Svesrpskom saboru „Krušedolska zvona 2022” kod manastira Krušedol na Fruškoj gori, istakao da mnoge evropske sile, a posebno zemlje regiona, ne vole uspešnu i razvijenu Srbiju kakva je danas, već poniženu, razjedinjenu i opustošenu sa početka dvehiljaditih godina.\n„Ne vole kad progovorimo i kad kažemo da smo tu, da smo jaki i da ćemo se ujediniti. Ne vole da nas čuju da je Srbija digla glavu, ne vole kada ih pitamo ko nam je pobio decu na Petrovačkoj cesti, ne vole da nas čuju kad smo jedno i kad smo zajedno. Nije Republika Srpska nastala voljom velikih sila, već je nastala potrebom srpskog naroda da se jasenovački genocid nikada više ne ponovi, da više nijedno srpsko dete ne ostane bez zaštite svoje države. I zato, ne puštamo više nikad nikome da odlučuje o nama umesto nas”, istakao je ministar unutrašnjih poslova, čije su reči ispraćene velikim aplauzom i podrškom od strane Srba u Krušedolu.\nMinistar unutrašnjih poslova istakao je da je današnja Evropa skup teritorija, a ne država i da je država Srbija jedna od poslednjih država u Evropi, a Aleksandar Vučić predsednik svih Srba, poslednji slobodni lider u Evropi zahvaljujući kome Srbija nije uvela sankcije Rusiji.\n„Danas je Evropa skup teritorija, ne skup država, niti ih ko šta pita, niti o sebi sami odlučuju, drugi im biraju i prijatelje i neprijatelje. A, država Srbija je jedna od poslednjih država u Evropi, država koja zahvaljujući predsedniku svih Srba Aleksandru Vučiću nije uvela sankcije Rusiji i neće uvoditi sankcije Rusiji. Pamtimo ko je uz nas bio svih ovih vekova, a ko nije”, istakao je Vulin.\n„Moramo ostati jedinstveni i verujem da ono što danas Srbija čini jeste u tom pravcu. Želim da se zahvalim predsedniku Vučiću za ono što je učinio za razumevanje, podršku i pomoć koju mi osećamo u Republici Srpskoj, a verujem i vi ovde. Srbija danas izgleda drugačije, Srbija izgleda razvijenije i bolje. Ja mogu da svedočim o tome, na međunarodnom planu sasvim je druga pozicija Srbije od one koju ja znam od pre 10, 15 godina, ona nije podanička. Srbija ima danas snagu da ima svoj stav. Srbijom danas ne upravljaju strani ambasadori, Srbijom danas upravlja ovaj narod. Zato je Srbija trn u oku. Svi bi nekako da Srbija bude slabija, manja, da samu sebe pojede i da ne postoji. Ako nema Srbije, onda nema srpskog naroda. Zato je važno da se okupljamo i kažemo – ostaćemo zajedno, ostaćemo integrisani”, poručio je Dodik.\nPre početka programa služen je parastos i minutom ćutanja odata pošta svim Srbima stradalim u 20. veku.\nUdruženje Srba iz Hrvatske zajedno sa Asocijacijom izbjegličkih i drugih udruženja Srba iz Hrvatske, Zavičajnim klubom „Slavonija” iz Inđije i Eparhijom Sremskom organizovali su Svesrpski sabor „Krušedolska zvona 2022”.\nPrethodni tekstNINA MIHAJLOVIĆU PORUČILA VUČIĆU: Ti trebaš da budeš optužen i završiš na robiji, a ne Nemanja Šarović!\nSledeći tekstDOŠLA JE SLOBODA: U Mariupolj uplovio ruski teretnjak, ruske snage preuzele kontrolu u Limanu


Junker: Otvorimo im vrata, da se ne ponove devedesete - B92\nZaharijeva kaže i da očekuje da Srbija i Crna Gora otvore još poglavlja tokom bugarskog predsedavanja Evropskoj uniji, kao i da postoji šansa da Albanija i Makedonija počnu pristupne pregovore.\nZaharijeva je, dan pošto je Bugarska zvanično obeležila početak predsedavanja EU, rekla da su zemlje Zapadnog Balkana važne za geopolitičku sigurnost i da ako EU "nije tamo, neko drugi će doći", preneo je portal Euractiv.com. "Ne postoji vakuum. Turska i Rusija su zainteresovane već decenijama, zato moramo da pokažemo našu političku podršku, da im pokažemo da će, ako i kada budu spremni, vrata biti otvorena", izjavila je novinarima šefica bugarske diplomatije.\nI predsednik Evropske komisije Žan-Klod Junker poručio je danas da je bugarski prioritet - Zapadni Balkan - takođe prioritet Evropske unije. "Vaš prioritet - Zapadni Balkan, jeste i naš prioritet", naglasio je Junker prilikom posete Sofiji, gde je razgovarao sa premijerom Bugarske Bojkom Borisovom, prenosi bugarska agencija BTA.\nJuker je rekao da bi Balkanu trebalo otvoriti vrata, inače bi "zapretila opasnost da Evropa ponovo bude svedok tamošnjih nesrećnih dogadjaja iz 90-ih godina".\n"Ja, dakle, nikako ne bih želeo da se suočimo s takvim zbivanjima", rekao je Junker na zajedničkoj konferenciji.\nPredsednik Evropskog saveta Donald Tusk je juče na svečanosti povodom početka bugarskog predsedavanja u Sofiji izjavio da je "balkanska priča" zanimljivija od scenarija serije "Igra prestola" iako, kako je rekao, na Balkanu nema zmajeva.\nTusk je rekao da je želja EU da "sadašnjost i buducĚ�nost Balkana manje liči na dramski film" i da su "stabilnost i blagostanje ono što ljudi u ovom regionu zaslužuju".\nEvropska Unija Makedonija Crna Gora Bugarska Albanija Turska Sofija Balkan EU\nNovi skandal peveačice: Šakira optužena za utaju poreza od 14,5 miliona evra


Vakcina imamo, čak ćemo ih i proizvoditi, ali slab odziv odlaže "normalan život"\nVakcina imamo, čak ćemo ih i proizvoditi, ali slab odziv odlaže „normalan život“\nVesti Autor:Jelena D. Petrović19. maj. 202119:3362 komentara\nNova isporuka kineske vakcine protiv koronavirusa stigla je jutros u Srbiju. Vakcina ima dovoljno, ali ne i zaiteresovanih da je prime. Premijerka poručuje da je nezadovoljna odzivom mladih na vakcinaciju. Uvoz vakcina ubuduće bi mogla da smanji njihova proizvodnja na Torlaku, budući da je upravo tamo proizvedena ruska vakcina Sputnjik V dobila priznanje za kvalitet u Institutu Gamaleja u Rusiji.\nSrbija će, pored Rusije, prva u Evropi početi da proizvodi rusku vakcinu, pohvalila se Vlada. Veliki korak za Srbiju koja će u rukama imati najmoćnije oružje za budućnost, poručuje ministar Nenad Popović.\n„Kontrolisano je 18 ključnih parametara u proizvodnji vakcina koji se kontrolišu po svim svetskim standardima i svih 18 parametara su dali izvanredne rezultate. Rekli su nam da je vakcina proizvedena na Torlaku potpuno istog kvaliteta kao vakcina proizvedena u fabrikama u Rusiji“, uverava Popović.\nDok apeluje na građane Srbije da se vakcinišu, predsednica Vlade Ana Brnabić priznaje da nije zadovoljna odzivom i poziva na odgovornost.\n„Mislim da mladi moraju da razumeju da na kraju krajeva i oni imaju mnogo šta da izgube, ali i mnogo šta da dobiju. Što se brže budu vakcinisali, pre će i oni moći da se vrate svojim normalnim obavezama, svom normalnom životu“, kaže premijerka.\nAko do sredine juna ne bude 50 odsto vakcinisanih, nema otvaranja za normalan život, dodaje Brnabić, koja je pobedu nad koronom prethodno oročila na 21. jun.\nNema fiksnog datuma za popuštanje mera, kaže epidemiolog Predrag Kon.\n„Taj nivo aktivnosti virusa mora da se spusti, da bude najmanje jednosifren broj na 100.000 stanovnika, tako da mi sada u ovoj nekoj fazi popuštanja mera, zajedno sa spuštanjem aktivnosti virusa, se nalazimo na jednom klizavom terenu“, upozorava Kon.\nA zbog poboljšanja epidemiološke situacije iz kovid režima je izašla i bolnica Dragiša Mišović čiji su lekari noć proveli u operacionim salama. Posle 14 meseci u crvenoj zoni kažu da lakše dišu i apeluju na građane da se vakcinišu, ne bi li se ubuduće omogućilo lečenje i nekovid pacijentima.\n„Dugačak je ovaj period od 14 meseci gde mi nismo imali mogućnost da primimo takve pacijente, ni na dijagnostiku, ni na lečenje, ni na operacije“, ukazuje pomoćnica direktora za medicinske poslove Aleksandra Pavlović.\n„U prvom periodu će najverovatnije imati prioritet urgentna stanja i pacijenti koji boluju od malignih bolesti, a vrlo brzo očekujemo elektivno zakazivanje za sve vrste pacijenata, i ambulantno i hospitalno“, dodaje Pavlović.\nNezahvalno je prognoziranje u vezi sa kovidom, ponavljaju lekari i ističu da su pobeda nad koronom i normalan život mogući jedino sa kolektivnim imunitetom.\nAna Brnabićkbc dragiša mišovićkoronavirusNenad PopovićPredrag KonTorlakvakcinacija


Dan online - Ekonomija: Sindikat danas odlučuje o štrajku - 2020-11-26\nEkonomija INICIJATIVU POTPISALO 140 RADNIKA „PLANTAŽA”\nVeliki pad prihoda zbog pandemije - Foto: NIKOLA SAVELJIC Sindikat danas odlučuje o štrajku\nInicijativu za organizovanje štrajka upozorenja juče je potpisalo oko 140 radnika i danas će je najvjerovatnije predati predsjednici Sindikata „Plantaža” Anki Knežević. Inicijativa bi u tom slučaju trebalo da se razmatra na skupštini sindikata, koja je zakazana za danas. Jedna od tačaka na sjednici je i izvještaj o smanjenju obračunske vrijednosti koeficijenta.\nRadnici u „Plantažama” su nezadovoljni jer su im septembarska primanja za oko 30 odsto manja nego za avgust, iz razloga što su im zbog loše situacije u firmi ukinuti stimulansi. Njima je vrijednost obračunskog boda od prošle godine smanjena sa 150 na 100, zbog čega su im osnovne plate bile manje, ali se to peglalo stimulansima, koji su im za septembar ukinuti, pa su mnogi radnici nakon što su im banke skinule rate za kredite ostali sa nekoliko desetina eura. Zbog umanjenih primanja odlučili su da počnu sa prikupljanjem potpisa za organizaciju štrajka upozorenja, na koji imaju pravo shodno kolektivnom ugovoru.\nIz „Plantaža” su se juče oglasili reagujući na teskt „Radnicima smanjili primanja, a od Milovog kuma kupili četiri auta” navodeći da novi izvršni direktor Miroslav Vuković nije odgovoran za nabavku vozila, a da je politika zarada usaglašena sa sindikatom. U tekstu niko nije tvrdio da je Vuković odgovoran za kupovinu vozila, već je navedeno da je na tu poziciju došao prošlog mjeseca, a da su auta kupljena 20. jula. To potvrđuje i reagovanje „Plantaža” u kojem navode da se implicira da je Vuković odgovoran za nabavku vozila iz KIA programa.\nOni su kazali da i dalje nisu u posjedu informacije o eventualnom štrajku, ali da je za njih „sasvim legitimno da eventualno nezadovoljni zaposleni i iskažu to svoje nezadovoljstvo u skladu sa, za to predviđenim, procedurama”.\n„Plantaže” su na kraju trećeg kvartala imale 3,2 miliona gubitka, duplo više nego u istom periodu lani.


Bivši makedonski premijer osuđen na zatvorsku kaznu | Autonomija\nBivši makedonski premijer osuđen na zatvorsku kaznu\nBivši premijer Makedonije Vlado Bučkovski je u ponedeljak je osuđen na tri godine zatvora zbog zloupotrebe pri uvozu oružja koja je državu koštala dva miliona evra\nBivši premijer Makedonije Vlado Bučkovski je u ponedeljak je osuđen na tri godine zatvora zbog zloupotrebe pri uvozu oružja koja je državu koštala dva miliona evra.\nBučkovski (50) je osuđen jer je u vreme sukoba 2001, kada je bio ministar odbrane, naručio preveliku količinu rezrevnih delova za tenkove T-55.\nNa istu, trogodišnju kaznu zatvora, osuđeni su i bivši načelnik Generalštaba Armije Makedonije Metodij Stamboliski i direktor skopskog Metalskog zavoda „Tito-FOP“ Mitre Petreski, a na po dve godine zatvora dva bivša zvaničnika Ministarstva odbrane, Aco Đurđevski i Nelko Menkinovski.\nPo presudi, svi osuđeni su dužni da državi nadoknade štetu od dva miliona evra. Bučkovski i ostali osuđeni će ostati na slobodi dok se u drugostepenom procesu ne razmotre žalbe na presudu koje su najavili.


'NIKO NAM NIJE BLIŽI OD SRBIJE!' Zdravko Krivokapić: Nikada ne bih dao saglasnost za priznanje Kosova, ali povlačenje priznanja iskoristio bi DPS da se ponovo vrati na vlast i donese istu odluku! - GlobalCir\n“Srbija je država sa kojom nas veže historija i tradicija. Vlada koju je vodio DPS nije imala taj pogled na Srbiju, o čemu svjedoči i broj uzajamnih posjeta zvaničnika Srbije i Crne Gore. Građani naših država žele tu saradnju, a mi kao odgovorne vlade treba da slušamo šta nam poručuje narod”, kazao je Krivokapić u intervjuu za Blic.\nKaže da je uputio zvaničan poziv predsjednici Vlade Srbije Ani Brnabić da posjeti Crnu Goru i da njegov poziv ostaje otvoren. Odgovor, dodaje, još nisu dobili, a ističe da bi Brnabić bila dočekana kao najrođenija i najbliža jer Crna Gora nema nikoga bližeg od Srbije.


Na sutrašnjoj sednici Vlada će usvojiti meru koja će omogućiti povoljne kredite za firme koje posluju sa Ukrajinom, Belorusijom i Rusijom.\n- Sutra na Vladi je nova mera za 1.400 preduzeća - rekao je ministar Siniša Mali.\n- Reč je o onima koji posluju sa Ukrajinom, Belorusijom i Rusijom. Odobravaće se krediti na pet godina, sa grejs periodom od dve godine. Sredstva iz druge garantne šeme ćemo iskoristiti za refinansiranje obaveza iz prve garantne šeme - naveo je Mali.\nSiniša Mali pomoć privredi krediti za privrednike mere Vlade


Iskustva stečajnih upravnika na konferenciji u Beogradu - Ekonomija - Dnevni list Danas\nPočetna » Ekonomija » Iskustva stečajnih upravnika na konferenciji u Beogradu\nIskustva stečajnih upravnika na konferenciji u Beogradu\nAgencija za licenciranje stečajnih upravnika postigla je u prethodne dve godine značajne rezultate na polju profesionalizacije struke i implementacije zakona i normi koje važe u toj oblasti. Zbog toga je najveća međunarodna organizacija koja okuplja profesionalne stečajne upravnike, Insol Evropa, izabrala Beograd za domaćina dvodnevne konferencije koja će okupiti više od 200 delegata, od kojih je oko 50 učesnika iz Srbije, dok su ostalo predstavnici Evropske unije i zemalja iz regiona.\nAgencija za licenciranje stečajnih upravnika postigla je u prethodne dve godine značajne rezultate na polju profesionalizacije struke i implementacije zakona i normi koje važe u toj oblasti. Zbog toga je najveća međunarodna organizacija koja okuplja profesionalne stečajne upravnike, Insol Evropa, izabrala Beograd za domaćina dvodnevne konferencije koja će okupiti više od 200 delegata, od kojih je oko 50 učesnika iz Srbije, dok su ostalo predstavnici Evropske unije i zemalja iz regiona. Za stečajne upravnike iz naše zemlje to će biti prilika da uporede iskustva drugih, a posebno je značajno, i iskustva bivših republika SFRJ, jer se uglavnom suočavamo sa sličnim problemima – izjavio je za Danas Jovan Jovanović, direktor Agencije za licenciranje stečajnih upravnika koja je i organizator konferencije, i naglasio da će to biti prilika da domaći stečajni upravnici postanu članovi te svetske asocijacije.\nPrema programu konferencije, koja se održava u beogradskom Centru Sava, danas će predstavnici zemalja jugoistočne Evrope podneti nacionalne izveštaje o zakonskoj regulativi i praktičnim problemima vezanim za nesolventnost, stečaj, poslovnu rekonstrukciju i oporavak firmi, dok će u subotu biti predstavljeni konkretni slučajevi stečaja ili likvidacije na primerima iz Srbije i iz EU. Pokrovitelji konferencije su Ministarstvo privrede i Ministarstvo pravde.


Obeležen Dan vojnih veterana, Vulin: Hvala u ime naroda - Studio B\nObeležen Dan vojnih veterana, Vulin: Hvala u ime naroda\nObeležen Dan vojnih veterana, Vulin: Hvala u ime naroda Tanjug\nDruštvoDrustvo Pocetna 04. 12. 2017. 19:04:46\nDan vojnih veterana obeležen je danas svečanim prijemom u Starom Generalštabu, kome je prisustvovao i ministar odbrane Aleksandar Vulin, koji je vetranima zahvalio „u ime naroda kojem su izborili pravo da bude slobodan i svoj na svome“.\nDan veterana je, podseća Vulin, obeležen treći put, a Srbija ratuje više od 100 godina.\n„To govori o nama, o narodu koji je željan slobode, narodu koji je uvek bio na pravoj strani sveta, narodu koji baš nikada nije pogrešio u izboru, narodu koji za razliku od mnogo većih i moćnijih i brojnijih, baš nikada nije stao na stranu zla“, rekao je ministar odbrane.\nVulin je istakao da su Srbi, kad god su drugi odlučivali o nama i „hteli da pišu našu istoriju“, u toj istoriji bili zločinci.\n„Kada god su drugi pisali našu istoriju i kada god su nam drugi govorili šta da pamtimo i kako da mislimo, onda su učili našu decu da se stide svojih očeva, svojih dedova i onda su im govorili da je svaka borba uzaludna i pogrešna“, poručio je Vulin.\nMinistar je zahvalio veteranima, kako je rekao, ne samo u ime Ministarstva odbrane, u ime svih pripadnika Vojske Srbije, već u ime svakog građanina Srbije.\n„Ja vam se danas zahvaljujem u ime naroda koji ima pravo da se seća, koji ima pravo da se ponosi. Ja vam se zahvaljujem u ime naroda kojem ste izborili pravo da bude slobodan i svoj na svome“, navodi Vulin i dodaje da je odnos prema ratnicima je uvek bio i pokazatelj odnosa prema zemlji.\nNačelnik Uprave za tradiciju, standard i veterane, pukovnik Slađan Ðorđević, podsetio je da se 4. decembar obeležava od 2015. godine u znak sećanja na potpisano primirje u Prvom balkanskom ratu 1912. godine, kada su oko 400.000 boraca Vojske Kraljevine Srbije postali „stari ratnici“ .\nFOTO TANJUG/ MINISTARSTVO ODBRANE SRBIJE/ DARIMIR BANDA/ nr


Izvor: Telegraf arhiva vesti 12.09.2016 - Naslovi.net\n- Želim vam dobro zdravlje, napredak i sreću u porodici, a sa susedima dobru volju, mir i razumevanje - glasi čestitka srpske političarke Zorane Mihajlović. Potpredsednica vlade i ministarka građevinarstva, saobraćaja i infrastruktrue Zorana… »\nTelegraf: Slike bajramske molitve: Ovako je danas u Beogradu obeležen Kurban BAJRAM! (foto)Telegraf: "Bajram Šerif Mubarek Olsun": Evo šta stvarno znači čestitka, koju danas izgovaraju svi muslimani!\nNeverovatna ispala američkog komentatora koji je promašio ime najboljeg igrača sveta! (video)\nKomentator bejzbol meča na ESPN-u pogrešno izgovorio i ime i prezime našeg asa. Neki nikada neće naučiti, ili to rade namerno! Američki komentator ESPN televizije pogrešno je izgovorio ime i prezime najboljeg svetskog tenisera Novaka Đokovića… »\n12.09.2016 Telegraf, kategorije


Stipendije za letnji kamp u Kini\nHanban, državna kancelarija za promociju kineskog jezika i kulture, nudi stipendije za letnji kamp za usavršavanje kineskog jezika ovog leta u Kini u trajanju od četiri nedelje. Uslovi za dobijanje stipendija su sledeći:\n1. da kandidat ima položen HSK ispit i\n2. da je kandidat starosti od 16 do 35 godina.\nTroškovi kursa jezika, smeštaja i hrane u Kini su pokriveni stipendijom, dok kandidati snose troškove avionske karte i viziranja.\nZainteresovani treba da do 18. januara popune priloženi obrazac i pošalju ga na adresu Konfucijevog instituta: konfucijev.institut@ff.uns.ac.rs, na osnovu koga će se izvršiti istraživanje broja zainteresovanih polaznika.\nTačan datum početka kampa i ostale relevantne informacije biće saopštene mejlom kandidatima koji su dobili stipendiju u dogledno vreme po završetku prijava. Prednost u odabiru imaće polaznici Konfucijevog instituta Univerziteta u Novom Sadu.


Uspeh kikboksera Kolubare na Evropskom prvenstvu u Budvi - GEM info\n6. decembra 2021. 6. decembra 2021. Redakcija 0 Comments Evropsko prvenstvo, kik boks klub kolubara\nTokom novembra meseca održano je Evropsko prvenstvo u kik-boksu u Budvi, na kom su učestvovali i kikbokseri kluba Kolubara. Mladi član ovog kluba Uroš Nešković, doneo je srebro sa ovog takmičenja istakavši da je zadovoljan uspehom. Trener kik-boks kluba Ivan Ranković, istakao je da su pripreme za ovo takmičenje trajale skoro godinu dana i da je lično zadovoljan uspehom pre svega mladog Neškovića. U subotu, 11. decembra, u Hali sportova Novi Beograd,kikboksere očekuje prvenstvo Beograda u disciplina kik lajt, na kojem će nastupati pioniri Kolubare.\nNa Evropskom prvenstvu u kik-boksu u Budvi nastupio je Uroš Nešković, a kao i na mnogim ranijim nastupima, ni na ovom nisu izostali dobri rezultati. Ovaj put mladi kikbokser doneo je u Lazarevac srebrnu medalju.\nTrener kik-boks kluba Kolubara, Ivan Ranković, izrazio je veliko zadovoljstvo uspehom Uroša Neškovića na Evropskom prvenstvu u Budvi i dodao da je konkurencija bila iyuyetno jaka.\nDimitrije Mitrović jedan je od najmlađih takmičara koji je počeo da se bavi ovim sportom 2017. godine sa sedam godina, a da se radi i trud isplate, govore dve medalje koje je nedavno osvojio u rodnom gradu Lazarevcu, pobedivši takmičare iz Beograda.\nKada su naredna takmičenja u pitanju, Kik boks klub Kolubara očekuje nastup na t Prvenstva Beograda, koji će se održati u Hali sportova Novi Beograd u subotu, 11. decembra.\nShare the post "Uspeh kikboksera Kolubare na Evropskom prvenstvu u Budvi"\n← U Lazarevcu počeo 9. Školski pozorišni festival\nPromocija knjige „Daljinsko grejanje, projektovane cevne mreže“ Dragana Šoškića →


Ovu informaciju potvrdio je za Avaz Ale Šiljdedić, portparol Ministarstva unutrašnjih poslova Unsko sanskog kantona, prenosi Srpskainfo.\n– Meštani Johovice su u sredu u popodnevnim satima dojavili da su u jednom jarku uočili motocikl i telo nepoznate osobe. Tužilac je bio na licu mesta, obavljen je uviđaj, a u popodnevnim satima znaće se uzrok smrti i identitet. Po svemu sudeći, velike su šanse da je reč o mladiću za koji je prijavljen nestanak, ali tačne informacije ćemo imati kasnije u toku dana – rekao je Šiljdedić.\nVanes Žalić je poslednji put viđen 21. avgusta. Kroz prethodna tri meseca organizirane su potrage koje nisu dale rezultate.


Bogaroški: Pokrajini će biti uskraćeno 1,4 milijardi za poljoprivredu | Autonomija\nBogaroški: Pokrajini će biti uskraćeno 1,4 milijardi za poljoprivredu\nNajveći deo državnog obradivog zemljišta koje se daje u zakup nalazi se u Vojvodini\nPokrajinski sekretar za poljoprivredu, vodoprivredu i šumarstvo Branislav Bogaroški ukazao je da će pokrajina biti uskraćena za značajna sredstva zbog izmene zakona o podsticajima kojima se ukidaju subvencije na zakupljenu državnu zemlju.\nBogaroški je u izjavi za RTV rekao da se najveći deo državnog obradivog zemljišta koje se daje u zakup nalazi u Vojvodini, odnosno 340 hiljada hektara.\n„Ako taj zakup više nije subvencionisan, sasvim je logično očekivati da će prosečna cena po kojoj se izlicitira cena nekog zemljišta unekoliko pasti. Ako idemo sa prostom računicom da će to biti od 50 evra, odnosno šest hiljada koliko je taj novčani deo subvencije, vi dođete do neke cifre od dve milijarde manje na osnovu zakupa zemljišta“, istakao je pokrajinski sekretar.\nOn je ocenio da je logično očekivati da će se ugovori raskidati i da u ovoj godini prosečna cena neće biti kao u 2014. i 2013. godini.\n„Od te dve milijarde, 40 odsto bi pripalo lokalnim samoupravama, 30 odsto Pokrajinskom sekretarijatu za poljoprivredu, znači u zbiru 70 odsto tog novca, što je 1,4 milijardi koje neće na ovaj ili onaj način stići u poljoprivredu na teritoriji Autonomne Pokrajine Vojvodine“, upozorio je Bogaroški.


Grad Krf - Grčka 4 U - Grcka Povoljno Letovanje 2022\nGRČKA OSTRVA ’22\nGRČKA HOTELI ’22\nHome » Grčka 4 U » Grad Krf – Grčka 4 U\nNaziv je dobio kao i ostrvo po nimfi Kerkiri i razvio se oko kamenite stene, gde se danas nalazi gradska tvrđava, dok se severno i južno od grada pružaju prigradska naselja sa veoma lepim plažama.\nOvaj grad je mešavina uticaja Istoka i Zapada i jedan od izuzetno lepo očuvanih starih srednjevekovnih gradova u ovom delu Evrope. Najveća znamenitost grada je stari grad kome sa mora gospodari ogromna tvrđava, nekadašnji deo mnogo većeg utvrđenja, koje su Mleci podigli u cilju odbrane od Turaka i gusara.\nNajjači pečat ovom gradu su ostavili Venecijanci i zato Krf daje utisak više italijanskog nego grčkog grada sa tipičnom plavo-belom arhitekturom. Za vreme vladavine Venecijanaca, koja je trajala oko četiri veka, grad je poprimio oblik koji preovladava i dan danas. Uske popločane ulice, mali trgovi ispred crkava, skrivena dvorišta i stepenice od kamena, visoki balkoni na kojima je često okačen veš, deo su harizme ovog pomalo ruiniranog grada.\nObilazak Kerkire treba početi od Listona, kompleksa starih zgrada i velikog otvorenog trga Espianade, između centra grada i stare tvrđave. Južni deo Espianade ima platformu za orkestar, statue i mnoge senovite staze, a tu se nalazi i teren za kriket, kao i parking.\nParkiranje u Krfu je mukotrpan posao, zakrčenja su velika, a automobila ima koliko i stanovnika, oko 40.000. Šetnjom od Espianade do starog pristaništa može se videti i univerzitet grada, gde se izučavaju istorija, muzika, jezik, kao i bibliotekarstvo i arhiviranje.U severnom delu Spanijade nalazi se Muzej azijske umetnosti, a Krf ima i muzeje arheologije, vizantijski muzej, srpski muzej, i mnoge druge.\nGrad je bio vekovima zaštićen svojim tvrđavama, starom i novom. Staru tvrđavu su sagradili Vizantijci u X veku, dok su Venecijanci sagradili novu tvrđavu u zapadnom delu grada da bi zaštitili grad od najezde Turaka šest vekova kasnije. Stanovnici Krfa su posebno ponosni na činjenicu da nikada nisu potpali pod vlast Turaka. Legenda kaže da je tome zaslužan Sveti Spiridon koji se danas smatra zaštitnikom ostrva.\nPočetkom XVIII veka grad Krf je bio pred zauzimanjem kada ga je napala turska vojska sa duplo nadmoćnijom flotom. Tog dana, 11. avgusta 1716, u trenutku kad je grad trebalo da padne pod tursku vlast, desilo se čudo. Strašna oluja potopila je dve trećine turske flote. U ovom neobičnom događaju Grci vide Svetog Spiridona sa raspaljenom bakljom kako podiže oluju i potapa brodove.\nSveti Spiridon je poznat po mnogim delima i čudima, rodio se i živeo na Krfu i poštovan je od svih zavojevača. Velelepna crkva Sveti Spiridon nalazi se u starom delu grada Krfa i u njoj se čuvaju njegove mošti. Krfljani slave 11. avgust kao glavni praznik na svom ostrvu, kada se drži liturgija i sviraju orgulje.\nGrad Krf je u znaku pomirenja raznih kultura, sila i pravaca i nikad nije doživeo veliko razaranje osim bombardovanja 1943. godine, koje nije narušilo celinu grada. Lepotu i šarm današnjeg Krfa čine stare gradske zidine sa uskim uličicama, ali i nasmejani i ljubazni Krfljani koji veselo pozdravljaju prolaznike i posetioce.\nUlice Krfa danas su prepune divnih lokala, restorana, kafića, butika i suvenirskih radnji, a najviše juvelirnica. Zvuk grada Krfa je veoma spefičan. Mnogi će biti iznenađeni atmosferom koju proizvode stotine hiljada zrikavaca u krošnjama drveća u centru grada. Efekat je zaista začuđujući, jer se zvuk zrikavaca stapa u takoreći neprekidan ton nalik pištanju.\nKerkira, grad umetničke inspiracije, kombinacije kosmopolitskog i tradicionalnog, širokog srca prima sve turiste ovog ostrva beskrajnih prirodnih lepota, pesme i muzike.\nNaziv je dobio kao i ostrvo po nimfi Kerkiri i razvio se oko kamenite stene, gde se danas nalazi gradska tvrđava, dok se severno i južno od grada pružaju prigradska naselja sa veoma lepim plažama. Ovaj grad je mešavina uticaja Istoka i Zapada i jedan od izuzetno lepo očuvanih starih srednjevekovnih gradova u ovom delu Evrope. Najveća znamenitost grada je stari grad kome sa mora gospodari ogromna tvrđava, nekadašnji deo mnogo većeg utvrđenja, koje su Mleci podigli u cilju odbrane od Turaka i gusara. Najjači pečat ovom gradu su ostavili Venecijanci i zato Krf daje utisak više italijanskog nego grčkog…\nSkotina – prelepa plaža u podnožju Olimpa\nGrčka 4 U – Olimpska regija\nSantorini, septembar – (video)\nAronda Dasija 2020 Letovanje Krf\nGrčka 4 U – Nei Pori letovanje


Predsednik Evropskog saveta: Nezavisna istraga u slučaju Navaljni, podrška protestima u Belorusiji - Sputnjik Srbija\n01:54 27 Februar 2021\n17:57 25.09.2020 Preuzmite kraći link\n„U Belorusiji su poslednji predsednički izbori falsifikovani. Ne priznajemo rezultate i osuđujemo okrutno gušenje opozicije i demonstracija. Represije i zastrašivanje treba da prestanu, a svi krivci moraju da odgovaraju. Borba protiv nekažnjavanja takođe znači zahtevanje nezavisne i verodostojne istrage u slučaju trovanja ruskog opozicionog lidera Navaljnog, uz korišćenje hemijskog oružja“, rekao je Mišel.\nOn je dodao da EU podržava narode u Belorusiji i Venecueli, koji „treba da budu slobodni“.\nZasedanje Generalne skupštine UN održava se od 22. do 29. septembra u formatu unapred snimljenih video-obraćanja.\nBelorusija, navaljni, Šarl Mišel


pokret ujedinjenih fantoma – Gerila\nGerila > pokret ujedinjenih fantoma\nArhiva prema tagu: pokret ujedinjenih fantoma\nJedan od Fantoma koji štrajkuju glađu hitno prebačen u bolnicu!\nZrenjaninac Miljan Čičić, koji štrajkuje glađu ispred Gradske kuće u Zrenjaninu zahtevajući ispravnu vodu, hitno je prebačen u gradsku bolnicu zbog pogoršanja opšteg zdravstvenog stanja. PROČITAJTE JOŠ: SPRDAČINA KONKURS ZA DIREKTORA METROA U BEOGRADU Hitna pomoć i juče je intervenisala...\nInteresovanje za štrajk glađu, koji su danas započeli zrenjaninski Fantomi jer Zrenjanin i dalje nema ispravnu pijaću vodu, ne prestaje. Građani od jutros, bez prestanka, obilaze Milana Pernata i Miljana Čičića na Trgu slobode kod Gradske kuće, donoseći vodu i...\nFantomi najavili štrajk glađu ako se ne reši problem sa vodom u Zrenjaninu\nPredstavnici Pokreta ujedinjenih fantoma (PUF) Miljan Čičić i Milan Pernat najavili su danas da će početi štrajk glađu, ako za sedam dana ne budu ispunjeni njihovi zahtevi koji se tiču kvaliteta zrenjaninske vode za piće. PROČITAJTE JOŠ: PROFESOR TOMIĆ: PRAVNI...\nEskluzivno na Gerili: Premijera novog spota Pokreta ujedinjenih fantoma – “Usne u azilu”\nNašem portalu pripala je ta čast da prvi u Srbiji (a i šire) predstavimo novi sport "Pokreta ujedinjenih fantoma". Sigurni smo da će "Usne u azilu" imati uskoro stotine hiljada pregleda na You Tube-u. Ovim spotom Fantomi obeležavaju godinu dana...


O važnosti aktivnog učešća građana u procesu evropskih integracija sa predstavnicima lokalnih OCD u Požegi - Dobro upravljanje\nKonsultativna radionica pod nazivom „Progovori o pregovorima – Pitamo li građane?“ održana je 3. aprila 2018. godine u prostorijama Građanske alijanse za socijalnu akciju u Požegi. Radionica je realizovana u okviru projekta „Progovori o pregovorima“ zajedničkom saradnjom Beogradske otvorene škole i organizacije „Forca“ iz Požege. Tema skupa bila je zaštita životne sredine u procesu pristupnih pregovora Srbije sa Evropskom unijom (EU).\nUčesnici radionice diskutovali su o evropskim integracijama Srbije, a poseban naglasak stavljen je na pregovaračko poglavlje 27 i temu zaštite životne sredine. Predstavnici lokalnih organizacija civilnog društva razgovarali su o tome u kojoj meri je Srbija usvojila standarde EU u oblasti komunalnih usluga, osvrnuvši se na zakonsku obavezu jedinica lokalne samouprave da bar jednom godišnje ispitaju građane o njihovim stavovima po pitanju kvaliteta komunalnih usluga. Učesnicima skupa obratili su se Vanja Dolapčev iz Beogradske otvorene škole i Miroslav Tamburić ispred organizacije „Forca“.\nNa skupu je zaključeno da je neophodno da se evropske integracije približe građanima, da se informišu i da se podigne njihova svet o značaju procesa, kako bi se obezbedila podrška integracijama, te animirali građani da se aktivno uključe u proces. Tokom skupa je istaknuta važnost jedinica lokalne samouprave u procesu pristupanja Srbije EU s obzirom na to da se više od 70,00% pravnih tekovima EU (acquis communautaire) sprovodi na lokalnom nivou.\nOrganizacija „Forca“ je jedan od pet organizacija sa kojima BOŠ sarađuje u okviru projekta „Progovori o pregovorima“ sa ciljem informisanja građana o procesu pristupanja Srbije EU i podizanju njihovih kapaciteta radi aktivnog učešća u procesu.